Бангфуруш ўзбек қамалди\n06 май 2021, Тошкент вақти: 13:58\nҚозоғистонда қўлга олинган яна бир ўзбекистонлик бангфуруш энди бутун умр қамоқхона бўтқасини ейишга мажбур.\nҚозоғистон суди ошқозонига героин жойлаб¸ уни Россияга олиб кетишда қўлга олинган яна бир ўзбекистонликни умрбод қамоқ жазосига ҳукм қилди.\nТошкент-Москва поездида қўлга олинган Ўзбекистоннинг 45 яшар фуқароси ёнидан бир граммдан ортиқроқ героин топилган. Текширув давомида унинг ўз ошқозонида 55¸5 граммга яқин наркотик моддасини яширгани ҳам аниқланган.\nКуни кеча Оқтўба шаҳар суди Ўзбекистон фуқаросини умрбод қамоқ жазосига ҳукм қилди.\nБундан сал аввалроқ, 4 декабр куни Атиров шаҳар суди героин моддаси билан қўлга олинган Ўзбекистоннинг 45 яшар яна бир фуқаросини умрбод қамоқ жазосига ҳукм қилган эди.\nҚозоғистон Миллий хавфсизлик қўмитаси матбуот хизмати ходими Мурод Анорбековнинг айтишича, Ўзбекистондан Қозоғистон орқали Россияга етказилаëтган наркотик моддалари ҳажми ошган. Шу сабабли Қозоғистоннинг айрим шаҳарларида назорат кучайтирилган.\n-Наркотик моддаларини Чимкент-Тараз-Қарағанда-Остона-Петропавловск ва Чимкент-Олмаота-Толдиқўрғон-Уст-Каман йўналишлари бўйича Россияга жўнатиш ҳоллари кўп учрамоқда. Наркотик моддалар асосан мамлакатнинг жанубий ҳудудлари орқали кириб келаётгани боис, бу йўналишлар бўйича назоратни кучайтирмоқдамиз, - деди матбуот хизмати ходими.\nҚашшоқлик сабабми ёки коррупция?\nСўнгги пайтларда Қозоғистонда қўлга олинаётган бангфурушларнинг асосий қисмини Ўзбекистон фуқаролари ташкил қилмоқда.\nЎзбекистонлик таҳлилчи Абдусалом Эргашевнинг айтишича, аксар ўзбекистонликлар мамлакатдаги иқтисодий вазиятнинг оғирлиги туфайли наркотик моддалар савдосига аралашиб қолмоқдалар.\n-Аҳолининг тирикчилик ўтказиши учун бошқа бир муқобил йўл қолмагани наркофурушлар кўпайишининг асосий сабабидир. Бундан ташқари наркобизнесга хизмат қилаётган ёлланма одамларнинг жуда кўпчилиги баъзан чегарадан олиб ўтиб берадиган товарнинг аслида нима эканлигини билмаслиги ҳам мумкин.\nКўпинча наркофурушлар у ёки бу давлатга наркотик моддани етказиб беришда аҳолининг қашшоқ тоифасидан фойдаланади. Улар бола-чақани боқиш, бир-икки сўм топиш илинжида мана шундай ишларга қўл уришга мажбур бўлади,- дейди Абдусалом Эргашев.\nШунингдек, таҳлилчи Қозоғистон ҳудудига қўшни республикалар, хусусан Ўзбекистондан банг моддаларининг кириб келишига кўп ҳолларда давлат чегаралари тизимларининг коррупциялашгани ҳам сабаб эканини қўшимча қилади.\nДавлатлараро муносабатлар ёмонлашгани ҳам сабаб\nЎзбекистонлик сиёсатшунос Тошпўлат Йўлдошев Қозоғистонда ўзбекистонликларнинг тез-тез турли қонунбузарликлар содир қилишда айбланишининг бошқа сабаблари бор, деган фикрда:\n-Кейинги пайтларда Қирғизистонда ҳам, Қозоғистонда ҳам наркобизнес билан шуғулланган Ўзбекистон фуқароларини қўлга олингани ҳақида хабарлар тарқатиляпти. Давлатлараро муносабатларнинг мураккаблашгани, чигаллашгани ҳам бундай хабарлар тарқалишига сабаб бўлади. Давлатлараро алоқалар бузилганидан кейин қўшни мамлакатлар олдинги йилларга нисбатан Ўзбекистон фуқароларини кўпроқ қонунбузарликларда айблаб, қамашаяпти,- дейди Тошпўлат Йўлдошев.\nМарказий Осиёдан 80 тонна героин олиб ўтилади\nАксар кузатувчилар Қозоғистон расмийларининг бангфурушларни умрбод қамоқ жазосига ҳукм қилиш орқали наркобизнесга қарши кураши самарасиз эканлигини, бундай кескин чоралар фақат наркотик моддалар бозоридаги нархлар кўтарилишига олиб келишини таҳмин қилмоқдалар.\nЭкспертлар фикрича, Афғонистонда банг моддалари ишлаб чиқарилиши ортгани боис, Тожикистон, Ўзбекистон ва Қирғизистон орқали ўтадиган ва асосий йўналишлардан бири ҳисобланадиган шимолий йўналишдан наркотик моддаларининг оғир турини бошқа давлатларга транзит қилиш ҳам кўпайиб бормоқда.\nМаълум бўлишича, Марказий Осиёнинг уч давлати, яъни Тожикистон, Ўзбекистон ва Қирғизистон орқали бир йилда бутун дунё бўйлаб тарқатиладиган банг моддаларининг чорак қисми олиб ўтилар экан.\nГероин эквивалентида эса бу тахминан 80 тоннани ташкил этади.


Шимолий Македонияда президентлик сайловлари бўлиб ўтмоқда\nБугун, 21 апрель куни Шимолий Македонияда мамлакат президентлиги учун сайловлар ўтказилмоқда. Бу 1991 йили давлат мустақиллиги қўлга киритилганидан буён олтинчи, мамлакат номи ўзгарганидан кейин биринчи маротаба ўтказилаётган президентлик сайловларидир.\nПрезидентликка номзодларнинг барчаси университет профессорлари — амалдаги етакчи партиядан Стево Пендаровски, миллий мухолифат партиясидан Гордана Силяновская-Давкова ҳамда икки этник албан партиясидан номзод — Блерим Река.\nАгарда биринчи турда ғолиб аниқланмаса, сайловнинг иккинчи тури 5 майда бўлиб ўтади.\nСўнгги сўровларга кўра, сайловчиларнинг 27 фоизи Пендаровскини, 23 фоизи Силяновская-Давковани, 11 фоизи Блерим Рекани қўллаши кутилмоқда.\nСайлов участкалари эрталаб соат 7:00 да очилган бўлиб, кечки соат 19:00 гача ишлайди. Сайловлар 3 100 нафар маҳаллий, 420 нафар хорижий кузатувчи назорати остида ўтмоқда.\nХориж 17/11, 11:09\nАҚШнинг биргина округида 2,6 мингдан ортиқ сайловчиларнинг овози ҳисобланмагани фош бўлди\nХориж 15/11, 19:48\nХориж 06/11, 22:11\nCNN: Трамп ёрдамчиларига мағлубиятни тан олиш нияти йўқлигини айтган


Янги таҳрирдаги Солиқ кодексининг мазмун-моҳияти тушунтирилди\nШу кунларда Сирдарё вилоятида янги таҳрирдаги солиқ кодекси, шунингдек, унга кўра божхона соҳасига оид янги норматив-ҳуқуқий ҳужжатлар мазмун-моҳиятини аҳоли, тадбиркорлар ва жамоатчилик ўртасида кенг ёритиш бўйича вилоятнинг солиқ, молия, адлия ва божхона бошқармалари ҳамда бошқа тегишли ташкилотлар билан ўзаро ҳамкорликда тарғибот тадбирлари ўтказиб келинмоқда.\nАна шундай тадбирларнинг навбатдагиси “Гулистон” ташқи иқтисодий фаолият божхона постида семинар тарзида ташкил этилди.\nТадбирда тадбиркорлик субъектлари, юридик ва жисмоний шахслар иштирок этишди.\nЙиғилишда мутахассислар томонидан солиқ кодексига киритилган ўзгартишлар ва божхона қонунчилигидаги янгиликлар ҳақида кенг тушунтиришлар берилди. Шунингдек, тадбиркорлар томонидан берилган саволларга соҳа ходимлари томонидан содда тилда жавоблар қайтарилди.\nБундан ташқари ўтказилган ҳар бир тадбир иштирокчиларига Солиқ кодексига киритилган ўзгартиришлар ҳақида тайёрланган кўргазмали материаллар тарқатилди.


Бир клуб тарихи: "Roma – Amor" / CHAMPIONAT.asia\n14:27«Бунёдкор» иштирокидаги учрашувларнинг фотомухлисига айланинг! 0 14:24Ўзбекистонда ўтадиган Осиё чемпионатига қачон қуръа ташланиши маълум 1 14:01Миржалол Қосимов: «Асосий эътиборни жамоанинг умумий ҳолатини тезроқ оптималлаштиришга қаратамиз» 2 13:50Ботирали Эргашев: “Совринли ўринлар учун курашишда “Қўқон-1912”га ҳамма нарса етарли” 1 13:45Черчесов икки ойни изоляцияда қай тариқа ўтказганини айтди 0 13:36Спортчилар ижтимоий тармоқларда 0 13:29Осиё футболи ҳақида билишимиз керак бўлган маълумотлар 0 13:19Olamsport: Яна бир ҳамюртимиз UFCга ўтишга яқин, UFC 250 турнирида қандай жанглар ўтказилади? 0 13:17Дунёнинг энг қиммат футболчилари (Топ-10) 3 12:54"Барселона"нинг беш футболчиси ва икки мураббийида коронавирус аниқланган 5 12:30Дунёнинг энг қиммат футболчилари (11-20) 4 12:08Карраско: "Атлетико" телевизор экранлари орқали томоша қилаётган мухлисларини хурсанд қилишни хоҳлайди" 0 11:44"Эвертон" 30 миллион евролик трансферни амалга оширишга тайёр 0 11:24Биласизми? "Барселона" Златан учун Это’о + 40 млн евродан воз кечган 6 11:15ПСЖ шифокори Ди Марияда уйқусизлик ва депрессия борлигини маълум қилди. У ўзини зомби каби тутмоқда 2\nБир клуб тарихи: "Roma – Amor"\nТеглар : РомаБир клуб тарихи\nМилоддан аввалги даврлар шукуҳини ифодаловчи ландшафтлар, гладиаторлар жанги, кўҳна “Колизей”, “Ла Сапиенца”, “Понтеон”, “Пяцца навона” ва “Вилла Боргезе” бу номлар нимани ёдингизга солмоқда? Агар саёҳат сабаб Италияга ташриф буюрсангиз, мамлакат бошкенти Рим сизни гўзаллиги ила ром айлаб, бир муддат тарих қарига улоқтиради ва залворли ўтмишини кўз-кўз қилади. Ҳаттоки, юксак дидли санъат ихлосмандлари ҳам Рим гўзаллиги босимига дош бера олмайдилар! Позитив туйғулар, такрорланмас инъикос ва тарихий виқор – буларнинг барчаси Римда мужассам. “Рома” футбол клуби эса шаҳарнинг фахр ва ғурури тимсолидир.\nАпенин ярим ороли аҳолиси спортга, ҳусусан футболга умрларининг бир қисми сифатида қарашади. Ҳаттоки, ижтимоий ҳаётда ҳам улар учун футболнинг ўрни салмоқлидир. Статистик маълумотларга қараганда Италияда турмуш қуришлар ва оилавий ажримлар асосан ёз ойларига тўғри келар экан. Мутахассислар фикрича бунга асосий сабаб: мамлакатда футбол мавсуми тугаб, клублар таътилга чиқиб кетишганида, одамлар эътиборларини футболга эмас балки, шахсий ҳаётларига қаратган ҳолда, оилавий масалаларда бир тўхтамга келиб олишар экан. Бу шундан далолат беради-ки, италияликлар учун футбол ҳаётларининг ажралмас бўлаги ва мазмуни десак янглишмаган бўламиз. Рим шаҳри аҳолиси эса 92 йиллик тарихга эга “Рома” клуби муваффақиятлари билан яшашади. “Бўрилар”нинг ҳар бир ғалабасидан қувонишади, мағлубиятида қайғуришади. Энг асосийси жамоани турли вазиятларда ҳам ёлғизлатиб қўйишмайди. 2012 йилда “La Repubblica” рўзномасида эълон қилинган маълумотига кўра, Италия аҳолисининг 7,3% айнан “бўрилар”га тарафкашлик қилиши келтирилган. Мазкур мақоламиз орқали римликларнинг тарихига саёҳат қиламиз.\n1927 йил 7 июн санасида “Рома” клубига асос солинган. Жамоанинг шаклланишида биринчи президент Итало Фоскининг ҳиссаси катта бўлди. Клуб дастлабки мавсумларнинг ўзидаёқ рақибларига ўзига ҳос “совға”лар тайёрлай олишди. А серияда ўша йиллари рақобат жуда кучли бўлган. “Ювентус”, “Торино” ва “Женоа” сингари клублар “Скудетто” учун курашда рақибларини аяб ўтиришмас эди. “Бўрилар” ташкил топганларига бир йил тўлиши хамоноқ ички чемпионатда бронза медалларига эга чиқишди. Мазкур ғалабада жамоа бош мураббийи англиялик Уильям Гарбаттнинг чизгилари сезиларли бўлди. 1930 йилда эса италиялик Гвидо Баккани бошчилигида кумуш медаллар қўлга киритилди. Шундан сўнг, “бўрилар” бошқарувига келган Френсис Бёрджесс, Йонар Баар, Лайош Ковач, Луиджи Барбезино ва Гвидо Ара сингари мутахассислар жамоа билан мазмунли ўйинлар намойиш қила олган бўлишига қарамасдан, “Скудетто” масаласини ҳал қила олишмади. Фақатгина, Эдгар Баццини президентлиги даврида клубга бошқарувига тайинланган венгриялик Алфред Шеффер 1942 йилда римликларга тарихий чемпионликни туҳфа қила олди. Шундан сўнг,\nА сериядаги кучли рақобат туфайли “бўрилар” бир нечта мавсумларда ютуқлардан четда юришига тўғри келди ва фақатгина кумуш ва бронза медаллари билан чекланишди ҳамда кубок финалларида мағлубият аламини тотиб кўришга мажбур бўлишди. Ҳаттоки, клуб қуйи лигаларга тушиб кетганини ҳам қўшимча қилиш ўринли. 1952 йил Жузеппе Виани “бўрилар”ни яна B серия чемпионлигини қўлга киритиб, жамоани кучлилар қаторига қайтаришга эришган. Шунингдек, клуб 1961 йилги мавсумга келиб халқаро майдонлардаги биринчи совринини қўлга киритди. Ярмаркалар кубоги финалида “Бирмингем Сити” клубини иккита тўп фарқи билан мағлуб эта олишди ва клубнинг ҳозирги кунга қадар ягона бўлиб қолаётган халқаро ғалабасини расмийлаштиришди. Римликлар 1964 йилга келиб испаниялик мутахассис Луис Миро бошчилигида биринчи марта мамлакат кубогини қўлга киритишди. Мазкур ғалабада клубнинг ўша пайтдаги машхур футболчиси Жакамо Лозининг меҳнати катта бўлди. Умуман олганда клуб ХХ асрнинг иккинчи ярми, 70 йилларида А сериянинг ўртамиёна жамоалари қаторида юришди. Баъзи мавсумларда бронза медалларига эга чиқишган бўлсаларда, кубок финалидаги мағлубиятлар ва халқаро майдонлардаги муваффақиясизликлар “бўрилар”нинг ташриф қоғозига айланиб қолган эди.\n1927 йил. Қалдирғоч “бўрилар”\nУзоқ кутилган чемпионлик\n“Рома” 1980 йилларга келиб қайта “уйғонди” ва бир неча бор клуб музейини совринлар билан безашди. Жумладан, 40 йиллик танаффусдан кейин яна 1983 йилги мавсумда швециялик Нилс Лидхолм бошчилигида “Скудетто”ни қўлга киритишди ва кетма-кет Италия кубогига ҳам эга чиқа олишди (1980,1981,1984 ва 1986 йилларда). 1984 йилда машхур Свен-Ёран Эрикссон бошчилигида ЕЧЛ финалига қадар бўлган мардонавор йўл босиб ўтилди. Чемпионат финишидаги рақиб эса “Ливерпуль” эди. Швециялик рефери Эрик Фредрикссоннинг ҳуштаги янграши билан дахшатли жанг бошланди. Биринчи бўлиб ҳисобни “мерсисайдликлар”нинг қанот ҳимоячиси Фил Нил очди ва инглизларни ўйинда олдинга олиб чиқди. Тайм охирида римликларнинг форварди Роберто Пруццо ҳисобни тенглаштирди. Ўйиннинг асосий вақти дуранг билан ниҳоя топди ва қўшимча бўлимларда ҳам мувозанат бузилмади. Лотореялар баҳсидаги ютуқ Жо Феган бошқарувидаги ливерпулликларга чиқди. Шундай қилиб, “бўрилар” бугунги кунгача ягона бўлиб қолаётган ЕЧЛ финал беллашувида имкониятни бой беришди. Оттавио Бьянки бош мураббийлик даврида клубда бир мунча ўзгаришлар бўлди. Жумладан, Италия кубогида зафар қучилди ва суперкубок финалига чиқишди ҳамда УЕФА кубоги финалига қадар етиб боришди. Аммо, иккинчи йирик турнир финалида ҳам мағлубият аламини тотиб кўришга мажбур бўлишди. УЕФА кубогининг 1991 йил мавсумидаги финал баҳсида А сериядаги азалий рақиблари Миланнинг “Интер” клубига икки ўйин натижасига кўра имкониятни бой беришди ва якунда кумуш медаллар билан кифояланишди.\n1980 йилги юлдузли таркиб\nКетма-кет мураббийлар алмашинуви\nЯнги асрнинг ибтидоси “бўрилар”га анча омадли келди бош мураббий Фабио Капеллонинг қаътияти ва узоқни кўра олиши натижасида жамоа бир нечта совринларга эга чиқишди. Қолаверса, узоқ кутилган чемпионлик (2000 йилда) ва биринчи бор суперкубокдаги ғалабага (2001 йилда) эришилди. Дон Фабио клубни тарк этган сўнг, унинг ўрнига келган Чезаре Пранделли, Руди Фёллер, Бруно Конти ва Луиджи Дельньери сингари мутахассислар даврида айтарли ютуқлар қўлга киритилмади. 2005 йилда Лучано Спалетти бош мураббийлигида ўтган тўрт мавсум давомида клуб Италия кубоги (2007,2008 йилларда) ва суперкубоги (2007 йилда) қўлга киритилди ва А Серияда кумуш медалларига эга чиқилди. Шу билан бирга, орта қолган сўнгги ўн йил давомида “бўрилар”га устозлик қилган Винченцо Монтелла, Луис Энрике, Зденек Земан, Аурелио Андреацолли, Руди Гарсия, Эусебио Ди Франческо ва Клаудио Раньери каби мураббийлар ҳам жамоани ғолиблик сари етаклаб бора олишмади. Бугунги кунда римликлар бошқарув “рул”ида португалиялик Паулу Фонсека фаолият олиб бормоқда. “Рома” айни вақтда А Серия баҳсларида 13 тур натижаларига кўра, 25 очко жамғарган ҳолда, турнир жадвалининг бешинчи поғонасидан жой олган.\nИталия чемпиони: (3 марта).\n1942, 1983 ва 2001 йиллардаги масумларда.\nИталия кубоги соҳиби: (9 марта).\n1964, 1969, 1980, 1981, 1984, 1986, 1991, 2007, 2008 йиллардаги мавсумларда.\nИталия суперкубоги соҳиби: (2 марта).\n2001 ва 2007 йиллардаги мавсумларда.\nЯрмаркалар кубоги ғолиби: (1 марта)\n1961 йилги мавсумда.\nDerby della Capitale ёҳуд Рим дербиси\nФутбол мухлислари тарихда жуда кўп дербиларга гувоҳ бўлишган. Бир шаҳарнинг икки жамоаси ўзаро ҳисоб-китоб қилган учрашувларда одатда мухлислар ўртасида “интирга” кучаяди. Ҳамма фанатлар ҳам ўз суюклиларининг ғалабасига илхақ бўлиши турган гап. Дунёда шундай дербилар борки, якуни “қонли” тугаши билан “машҳур”. Жумладан, Истамбул, Қохира ва София дербилари ҳар доим агрессив руҳда бўлиб ўтиши ва дунё ОАВ нинг диққат марказида бўлиши барчамизга аён.\nDerby della Capitale - Рим шаҳрининг икки жамоаси “Рома” ва “Лацио” ўртасида бўлиб ўтадиган дерби ҳудди шундай ном олган. Мазкур икки клуб фанатлари ҳар доим ҳам яхши чиқишавермайдилар ва бир-бирларига “душман кўзи” ила боқишади. Энг ёмони эса икки клуб ҳам уй учрашувларини битта ўйингоҳда ўтказишади. “Рома” клуби мухлислари ўртасида “Curva sud” гуруҳи шаклланган бўлиб, мазкур “жамоа” ўзининг ўта шавқатсизлиги ва агрессивлиги билан мамлакатда ном қозонган. Дербининг биринчи баҳси 1929 йил 8 декабрь санасида бўлиб ўтган ва унда “бўрилар”нинг қўли баланд келган. Умумий ҳисобдаги дербиларда жамоалар 181 бора тўқнаш келишган. 66 та ўйинда “Рома” ғалаба қозонган бўлса, 51 та баҳсда “Лацио”нинг қўли баланд келган ва 64 та беллашувда Рим клублари муроса йўлини танлашган. “Бўрилар” ҳамшаҳарлари дарвозасига 222 та тўп киритган ҳолда, ўз мудофааларидан 178 гол ўтказиб юборишган.\nФранческо - Bimbo d’Oro!\n“Сизнинг вақтингиз чекланган, уни ўзга ҳаётни яшаб сарф қилманг”. Стив Джобснинг мазкур сўзлари Франческо Тоттининг фаолияти билан уйқаш. Ҳар биримизда биз қандай ҳаёт кечиришимиз ва нима қилишимиз кераклиги ҳақида ўз тасаввуримиз бор. Ушбу иқтибос бизда биттагина қисқа ҳаётимиз борлиги, шу боис вақтимизни бошқа одамларга ўхшаб сарфламаслигимиз кераклигини тушунтирмоқда. Биз ўз ҳаётимизни топишимиз ва бизни бахтли қиладиган машғулотлар билан банд бўлишимиз керак. Дарҳақиқат, Франческо бутун фаолияти давомида севимли машғулоти билан банд бўлди. Ҳаётини фақат Римда деб билди. Футболни ва “Рома”ни севди уни ардоқлади! Ҳар қандай вазиятда ҳам “бўрилар” учун содиқ бўлди. Садоқат нақадар олий туйғу эканлигини барчага кўрсатди ва бу билан фахранмади, ҳатто. Тотти клуб сафида ўтказган 25 мавсуми давомида 786 та ўйинга майдонга тушди ва 307 та тўп киритишга эришди ҳамда 18 мавсумда жамоасини сардор сифатида майдонга бошлади. Фаолияти давомида жаҳон чемпиони, А серия ғолиби, мамлакат кубоги ва суперкубоги ғолиби, мавсум тўпурари, йилнинг энг яхши ўйинчиси бўлди ва яна бир нечта титулларни қўлга киритди. Фақатгина, битта армони бор эди – ЕЧЛ ғолиблиги. Франческо “шалпангқулоқ” кубокни фақат “Рома” сардорлигида кўтаришни хоҳлади ва шунга интилди. Ҳаттоки, бир неча бор гранд клублардан келган “совчи”ларни қайтариб юборди, олмашумул суммалардаги шартномаларга учмади. Фақат “Рома” учун яшади ва ҳаётини мазмунини Римда кўрди. Футбол шунчаки ўйин эмаслигини, унда садоқат ҳамда вафо каби тўйғулар ҳам борлигини Франческонинг фаолиятида кўриш мумкин.\n“Тилла бола” - Bimbo d’Oro\nРимдаги бир ўйин ҳақида\nЕвропа чемпионлар лигаси 2017/18 йилги мавсуми чорак финал ўйини римликлар “Барселона” клубига қаршилигини синдиришларига тўғри келди. Дастлабки баҳсда каталонияликлар Де Росси ва Маноласнинг автоголлари ҳамда Пике ва Суарес томонидан урилган голлар эвазига ғалаба қозонишди. Ҳужумчи Эдин Жеко киритган гол “Бўрилар”нинг мухлисларига юпанч вазифасини ўтаб берди. Жавоб учрашувидан олдин барча мутахассис ва мухлислар сўзсиз “Барса”нинг ғалабасини таҳмин қилишиди. 2018 йил 10 апрель санасидаги иккинчи беллашувда рақиблар “Стадио Олимпико”да саф тортишди. Ўйингоҳдаги 56 580 томошабинлар ва зангори экран қаршисидаги миллионлаб инсонлар ҳақиқий драмматикани гувоҳига айланишди. Римликларга учта тўп фарқи билан ғалаба қозониш талаб этилар эди. Тақдирнинг ҳазилини қарангки, биринчи беллашувда “бўрилар” сафида ўз дарвозаларига тўп киритиб қўйган футболчилар Де Росси ва Манолас “Камп ноу”даги алами хунини ортиғи билан олишди. Ўйининг 6 дақиқасида дастлабки учрашувда “Рома”нинг ягона жавоб тўпини киритган Эдин Жеко ҳисобни очди. Иккинчи бўлимнинг 58 дақиқасига келиб Де Росси пеналтидан орадаги тафовутни иккитага оширди. Беллашув тугашига 8 дақиқа қолганида эса Манолас томонидан урилган гол барчани карахт аҳволга солиб қўйди. Бош ҳакам Клеман Тюрпеннинг ўйинни якунловчи ҳуштаги янграши эса Месси бошчилигидаги каталонияликларни биринчи рейс билан Рим-Барселона ҳаво йўлларида парвоз қилувчи самалёт бортига кузатиб қўйди. Мазкур тасаввур қилиб бўлмас натижа қайд этилиши “Рома” клуби мухлисларини қувонч кўз ёшларига сабаб бўлди. Барча римликлар ақлдан озаёзишди ва ўйин якунланиши билан клубнинг расмий Twitter саҳифасида қуйдагича ғалаба постини қолдиришди - “DAJEEEEEEEEEEEEEEEEEEEEEEEEEEEEEEEEEeifefefbejfwjofnwjfnwjfbrufbwfubwrufbewfuewbewbfwejfwjlfjfwfjlwfjbfjwfbwjfbwjofwjfnewjofnewjofnwjfnweAHHHHHHHHHHHHHHHHHHHHH!!!!!!!!!!!!!”\nЎша машҳур пост\nҲаммаси “Рома” ҳақида:\nКлуб президенти: Жеймс Палотта.\nКлуб ҳомийси: Nike, Qatar Airways.\nФранческо Тотти. 786 та ўйин (1992-2017 йилларда).\nФранческо Тотти. 307 та гол (1992-2017 йилларда).\nКлубни энг кўп бошқарган президент:\nФранко Сенси. (1993-2008 йилларда)\nКлубни энг кўп бошқарган мураббийлар:\nЭленио Эррера. (1968-1973 йилларда)\nФабио Капелло. (1999-2004 йилларда)\nКлубда энг кўп сардорлик қилган футболчи:\nФранческо Тотти. (1999-2017 йилларда).\n“Бўрилар”нинг голедори “Батигол”\nКўпчилик Рим сўзида муҳаббат яширинган дейишади. Чунки, шаҳар номини тескари ўқилиши италияликлар тилида севги маъносини беради.\nРим – муҳаббат демакдир! Қалбларни ларзага келтирувчи дунёдаги энг нозик туйғуни ўз бағрига беркитган фусункор шаҳарнинг бош жамоаси “Рома” ҳақида ёзганларим ҳозирча шулар. Агар футбол аталмиш ўйин жозибасидан лаззат олишни хоҳласангиз – Италия футболи сизга мунтазир! Жиддий рақобат, сониялар қадри, муросасизлик ва албатта ҳаммамиз билган катеначчо... Ҳақиқий футбол кўрмоқчимисиз унда – “бузоқлар мамлакати”га марҳабо!\nP.S: Мақоладаги статистик маълумотлар хорижий сайтлардан олинган фактлар асосида тайёрланган. Саҳифадаги матнлар эса мақола муаллифининг шахсий имҳоси.\n“Фенербаҳче” “Рома”нинг икки футболчисига кўз тикди 0\nТурк клублари "Рома" ҳимоячиси Жезусни харид қилмоқчи 1\n“Эвертон” “Рома” футболчисига кўз тикди 0\n“Рома”нинг собиқ футболчиси юрак хуружидан вафот этди 1\n"Рома"нинг собиқ футболчиси 21 ёшида юрак хуружидан вафот этди 1


Блокчейн технологиясини ҚҚС механизмига жорий этиш қандай имкониятлар яратади, Ўзбекистонда ҚҚС маъмурчилигини рақамлаштириш ҳолати — Review.uz\nБлокчейн технологиясини ҚҚС механизмига жорий этиш қандай имкониятлар яратади\nБугунги кунда жаҳонда кенг тарқалиб бораётган блокчейн технологиясини солиқ маъмурчилиги, жумладан, қўшилган қиймат солиғи (ҚҚС) механизмига жорий этиш солиқ назорати тизимини соддалаштириш, бухгалтерия ҳисоби, тўловлар ва активларни ўтказиш ҳамда ҳисобга олиш жараёнини автоматлаштиришда катта имкониятларни яратади.\nИқтисод фанлари доктори Исломбек Ниязметов ҳамда Блокчейн технологиясини ўрганиш ва таҳлил қилиш бюроси мутахассиси Жалил Байкалонов блокчейн технологиясининг электрон ҳукумат фаолияти самарадорлигини ошириш, рақамли иқтисодиётни ривожлантириш ва энг муҳими хуфёна иқтисодиётни қисқартиришдаги аҳамияти ҳақида гапирдилар.\n2020 йил декабрь ойида Ўзбекистон Республикаси Президенти Шавкат Мирзиёев Парламентга 2021 йил учун Мурожаатномасида глобал инқироз шароитида иқтисодий ва сиёсий барқарорликни таъминлаш Президентдан бошлаб барча даражадаги раҳбарларнинг бош вазифаси бўлмоғи даркорлиги таъкидланди. Мамлакатимизда сўнги йилларда солиқ тизими тубдан ислоҳот қилинмоқда. Бу борада соҳада амалга оширилаётган рақамлаштириш жараёнлари яхши натижа бермоқда.\nСолиқ тизимини рақамлаштириш биринчи навбатда солиқ тўловчиларнинг эҳтиёж ва имкониятларига қаратилган бўлиши лозим. Механизм қанчалик қулай ва содда бўлса, фуқароларга давлат олдидаги барча солиқ мажбуриятларини ўз вақтида бажариш шунчалик осон бўлади. Бугунги кунда жаҳонда кенг тарқалиб бораётган блокчейн технологиясини солиқ маъмурчилиги, жумладан, қўшилган қиймат солиғи (ҚҚС) механизмига жорий этиш солиқ назорати тизимини соддалаштириш, бухгалтерия ҳисоби, тўловлар ва активларни ўтказиш ҳамда ҳисобга олиш жараёнини автоматлаштиришда катта имкониятларни яратади. Мазкур технологиядан нафақат тараққий этган мамлакатларда, балки ривожланаётган мамлакатларда, шу жумладан, Ўзбекистонда ҳам кўплаб соҳаларда (иқтисодиёт, молия, давлат кадастри ва картография, пул ўтказмалари, соғлиқни сақлаш ва ҳ.к.) фойдаланиш имкониятлари ўрганилмоқда.\nМаълумот учун, “Blockchain” термини инглиз тилидан кириб келган бўлиб, “занжирли механизм” маъносини англатади. Бошқача айтганда, блокчейн технологияси маълум бир электрон тизим доирасида амалга оширилган битимлар ёки бошқа рақамли ҳодисалар мажмуини ўзида акс эттирган маълумотлар базасидир. Блокчейн технологияси асосида сақланадиган маълумотлар хавфсиз ва шаффоф бўлиб, уларни ўзгартириш имконсиздир. Маълумотлар алмашинуви марказлашган серверларга қараганда анча тез ишлаши каби имкониятлари блокчейн технологиясини интернет оламида оламшумул янгилик даражасига олиб чиқди. Шу сабабдан ҳам ушбу технологияни занжирли механизмга асосланган ҚҚС маъмурчилигида қўллаш бугунги кунда жуда долзарбдир.\nҚҚСни ундириш тизимидаги муаммолар\nЕвропа иттифоқи комиссиясининг таъкидлашича, ҚҚС давлат бюджети учун муҳим аҳамият касб этадиган солиқ тури ҳисобланиб, айрим мамлакатларда солиқ тушумларининг катта салмоғи мана шу солиқ турига тўғри келади. Ўз навбатида, ҚҚСни ундириш тизимининг ҳозирги ҳолатига кўра ҳам миллий, ҳам халқаро даражада қатор муаммолар мавжуд. Жумладан, солиқ декларациялари ва ҳисоб-китоблари белгиланган муддат ичида (ойлик ёки чораклик) ҳисоблаб чиқилганлиги сабабли ҳисоб-китоблар ҳақиқий операциялардан (масалан, ҳисоб-китоб саналаридан) фарқ қилиши мумкин. Бундан ташқари, мавжуд тизим солиқ органлари учун ҚҚС тўловлари устидан мониторингни қийинлаштирмоқда. Натижада ҚҚС билан боғлиқ фирибгарликнинг ҳар хил турлари юзага келмоқда.\nҲозирда мамлакатимизда ҚҚС манфий тафовутини қоплаш (ортиқча тўловни қайтариш) қўйидагича тартибда амалга оширилади. Тадбиркор ҚҚСдаги салбий фарқ суммаси ўрнини қоплаш (қайтариш) тўғрисида ҳисобга олинган жойдаги солиқ органига шахсий кабинети орқали белгиланган шаклдаги ариза билан мурожаат қилади. Солиқ органлари аризани кўриб чиқиш учун умумий тартибда камерал солиқ текширувларини ўтказади. Шундан сўнг салбий фарқ суммаси ўрнини қоплаш ҳақидаги хулоса тайёрланиб, ғазначиликка юборилади. Ғазначилик ҚҚСнинг ортиқча тўлов суммасини тадбиркорнинг банк ҳисоб рақамига ўтказиб беради. Бу жараён 60 кун, яъни 2 ойгача чўзилиши мумкин.\nЕвропа иттифоқи блокчейн технологиясини ҚҚСда жорий этишга қандай қарайди?\nҚҚС билан боғлиқ ташқи операцияларни, халқаро даражадаги ҚҚС маълумотларини назорат қилиш янада муаммолироқ. Чунки, ҳар бир мамлакат ҚҚС маъмурчилиги бўйича ўз тартиб-қоидаларига эга. Бу эса ҚҚС операциялари устидан назоратни янада қийинлаштиради. Европа комиссияси маълумотларига кўра, 2017 йилда Европа Иттифоқи давлатлари ҚҚС тушумларидан 137 млрд eвро (151 млрд доллар) йўқотиш қилган. 2018 йилда эса бу кўрсаткич 140 млрд еврони ташкил этган. 2019 йил 6 декабрда Белгиянинг Брюссел шаҳрида Eвропа комиссиясининг солиқ ва божхона ишлари бўйича (DG ТАХUD) томoнидан ташкил этилган “Рақамли даврда ҚҚС” конференцияси бўлиб ўтди. Ушбу конференцияда ҚҚС маъмурчилигига янги технологияларни жорий этиш, жумладан, блокчейн технологиясининг ҚҚС механизмидаги имкониятлари ҳақида фикрлар алмашилди. Бунда Европа иттифоқи блокчейн технологиясини ҚҚСда жорий этиш самарали ечим эканлигини таъкидламоқда.\nСолиқ тизимига, жумладан, ҚҚС маъмурчилигига блокчейн технологиясини жорий этиш қўйидаги афзалликларга эга:\n- ҚҚС механизмининг бехато ишлашини таъминлаш. “Ақлли шартнома”ларга (smart contract) асосланган битимлар шаффоф бўлиб, ҚҚС тизимида фирибгарлик ва хатоликлар хавфини камайтиради.\n- Солиқ маъмурчилиги самарадорлигини ошириш. ҚҚС манфий тафовути суммаларини қайтариш жараёнини максимал даражада соддалаштириш, солиқ органлари юкини камайтириш, вақт ва ҳисоб-китоб сарфини тежаш имконини беради.\n- Энг кичик солиқ операцияларини ҳам кузатиб бориш (товарнинг ишлаб чиқарувчидан то истеъмолчига етиб боргунча бўлган босқичларида ҚҚС мониторинги).\n- Реал вақт режимида ҳеч қандай ўзгартиришларсиз ёзувларни сақлаш.\nБлокчейн технологияси солиқ тизимида шубҳасиз янги имкониятларни юзага келтиради. Бироқ, ҳар қандай мукаммал нарсанинг ҳам ўзига яраша камчиликлари бўлгани сингари блокчейн технологияларининг ҳам баъзи камчиликлари мавжудлигини таъкидлаш жоиз. Жумладан, ушбу технология асосида тўпланадиган маълумотларнинг вақт ўтиши билан йирик ҳажмларда кўпайиб бориши уларни тармоқда сақлаш муаммоларини келтириб чиқаради. Шунингдек, блокчейн нисбатан янги технология бўлганлиги сабабли унга дастурлар ишлаб чиқадиган ва тегишли инфратузилмани бошқаришга қодир мутахассисларнинг камлиги ҳам муаммоларга сабаб бўлиши мумкин.\nҚўшилган қиймат солиғи механизмида блокчейн технологиясини қўллаётган мамлакатлар\nХорижий мамлакатлар амалиётида блокчейн технологиялари давлат бошқарувини рақамлаштиришда муҳим аҳамият касб этиб келмоқда. Хусусан, хорижий тажрибаларга эътибор қаратадиган бўлсак, бугунги кунда кўплаб давлатлар солиқ тизимида блокчейн технологияларидан фойдаланиш бўйича тажриба-синов амалиёти ўтказиб келинмоқда.\nСолиқ тизимида блокчейн технологиясини қўллаш бўйича Европа давлатлари орасида Финландия ва Эстония етакчилардандир. Жумладан, Эстония ҳукумати бир неча йиллардан бери солиқ тизимида блокчейн технологиясини қўллаш бўйича тажрибалар ўтказиб келмоқда. Хусусан, Эстониянинг “Guardtime” компанияси томонидан ишлаб чиқилган “Keyless Signature Infrastructure” (Калитсиз имзо инфратузилмаси) деб номланувчи маълумотлар базаси ўзига блокчейн технологиясини интеграциялаштирган технология ҳисобланади. Бу технология солиқ тўловчиларга ўз шахсий кабинетларига кириш, солиққа оид тафсилотларни билиш, уларни ўзгартириш, интернет орқали онлайн тарзда солиқларни тўлаш, ортиқча тўланган ҚҚС суммаларини қисқа вақт ичида қайтариб олиш имкониятини беради. Cолиқ органларига эса солиқларнинг ўз вақтида тўланишини онлайн назорат қилиш, солиқ тизими шаффофлигини таъминлаш ва солиқ операцияларини реал вақт режимида кузатиш имкониятини беради. Бугунги кунга келиб, Эстонияликларнинг 98 фоизи ўз даромадларини солиқ органларига онлайн тарзда декларация қилишмоқда. Бу солиқ тўловчиларга қулай имконият бўлиб, унда солиқ тўловчилар декларация тақдим этиш учун беш дақиқадан кам вақт сарфлашади.\nОсиё давлатлари ичида Хитой ва Таиланд блокчейн технологиясини ўз солиқ тизимида муваффақиятли қўллаётган давлатлардан ҳисобланади. Жумладан, Хитойнинг Шенчжен шаҳри маъмурияти биринчилардан бўлиб блокчейн технологиясига асосланган ҳисоб-фактураларни солиқ амалиётига татбиқ этган. Шенчжен округи маъмурияти эса блокчейн технологияси орқали солиқ тизимида тўлиқ тартиб ўрнатишга ва бу орқали солиқлар тушумини сезиларли даражада оширишга ҳаракат қилмоқда.\nТаиланд блокчейн технологияси асосида сайёҳларга улар тўлаган ҚҚС суммаларини қайтариб берадиган мобил иловани дунёда биринчи бўлиб ишга туширди. Таиланд солиқ маъмуриятининг таъкидлашича, бу самарали тизим сайёҳларга қулайлик яратибгина қолмасдан, ҚҚСни қайтариш жараёнини ҳам тезлаштиради. Энг асосийси, бу технология давлат харажатларини камайтириш ва туризмни ривожлантириш учун муҳим восита бўлиб хизмат қилади.\nМДҲ давлатлари орасида Қозоғистон Республикаси блокчейн технологиясини ҚҚС механизмида қўллаш бўйича лойиҳаларни бошлаган. Унга кўра реал вақт режимида ҚҚСнинг молиявий оқимларини кузатиб бориш, солиқ тўловчиларнинг солиқ мажбуриятлари шаффоф бажарилишини таъминлаш ҳамда ҚҚС манфий тафовутини қоплаш муддатини 55 кундан 15 иш кунигача қисқартириш кўзда тутилган. Шу билан бирга, ҚҚС маъмурчилигида блокчейн технологиясидан фойдаланиш орқали 2025 йилга келиб давлат бюджетига қўшимча 1,5 трлн тeнге даромад келтириш прогноз қилинмоқда.\nЎзбекистонда ҚҚС маъмурчилигини рақамлаштириш ҳолати\nЎзбекистон Республикаси Президентининг “Солиқ маъмуриятчилигини тубдан такомиллаштириш, солиқлар ва бошқа мажбурий тўловларнинг йиғилувчанлигини ошириш чора-тадбирлари тўғрисида”ги ПФ-5116 сонли фармони (18.07.2017 й.) соҳа ривожида янги даврни бошлаб берди. Фармонга биноан солиқ маъмурчилиги тизимида энг илғор ахборот-коммуникация технологияларини жорий этиш устувор вазифа этиб белгиланган. Хусусан, мамлакатимизда ҚҚС механизмини рақамлаштириш борасида ишлар олиб борилиб, бугунги кунда ушбу солиқнинг ягона автоматлаштирилган тизими (ҚҚС тўловчилари реестри) ишлаб чиқилган. Ҳозирда ҚҚС манфий тафовут суммаларини қоплаш “my.soliq.uz” портали орқали амалга оширилмоқда. Бугунги кунга келиб жами 106195 та ҚҚС тўловчилардан 98191 таси (93%) электрон ҳужжат айланиш тизимидан фойдаланишга ўтган. Айни вақтга қадар улар томонидан шакллантирилган ЭҲФлар (Электрон ҳисоб-варақ-фактура) сони 12,1 млн.дан ортиқ. Мамлакатимиз солиқ тизимига блокчейн технологияси жорий этилмаган бўлсада, солиқ маъмурчилигида бошқа илғор технологиялардан фойдаланилмоқда. Хусусан, улар ичидан “Mongo sharding” (sharding key by TIN) дастури маълумотларни сақлаш учун керак бўлса, “Redis” (Remote Dictionary Server) дастури маълумотларни хотирада сақлаш базаси бўлиб ҳисобланади ва реал вақт режимида ишлайдиган дастур вазифаларини ҳам бажаради. “RabbitMQ” эса маълумотлар тезкор алмашинуви учун жуда зарур дастурий таъминот ҳисобланди.\nСолиқ маъмурчилиги тизимига блокчейн технологиясини жорий этиш ҳукуматнинг солиққа оид қонунларига ҳам туб ўзгаришларни киритишни талаб қилади. Шунингдек, интеллектуал мулк тўғрисидаги қонун ҳужжатларини ўзгартириш ҳам лозим. Бироқ, блокчейн технологиясининг электрон ҳукумат фаолияти самарадорлигини ошириш, рақамли иқтисодиётни ривожлантириш ва энг муҳими ҳуфёна иқтисодиётни қисқартиришдаги аҳамиятидан келиб чиқадиган бўлсак, қонун ҳужжатларини ўзгартириш билан боғлиқ мураккабликлар ўзини оқлашини таъкидлашимиз мумкин.\nЎзбекистонда рақамли иқтисодиётни кучайтириш мақсадида блокчейн технологиясини дастлаб солиқ маъмурчилигининг бир қисмига, хусусан ҚҚС механизмига тажриба сифатида қўллаб кўриш ва унинг афзалликларидан баҳраманд бўлган ҳолда янгилик сари қадам ташлаб боришни таклиф этган бўлар эдик.\nСолиқ ва божхона-тариф сиёсатини такомиллаштириш лойиҳаси\nБлокчейн технологиясини ўрганиш ва таҳлил қилиш бюроси\nбиринчи тоифали мутахассиси\n2022 йилда ҚҚС, фойда солиғи, даромад солиғи ва яна бир қанча солиқлар ўзгаришсиз қолдирилади\nЖисмоний шахслардан олинадиган мол-мулк солиғи қанчага оширилиши мумкинлиги маълум қилинди


Германияда портлаш юз берди | Qalampir.uz\nГерманияда портлаш юз берди\nОлам\t08 Ноябрь 2019 16:31 2755\nБугун, 8 ноябрь куни Германияда конда портлаш содир бўлди. Бу ҳақда мамлакатдаги маҳаллий нашрлар ёзмоқда.\nGTS Grube Teutschenthal Sicherungs GmbH конида содир бўлган портлашда икки киши жароҳат олган, ўнлаб одамлар ер остида олмоқда.\nПортлаш Саксония-Анҳалтнинг Тойҳентал муниципалитетида содир бўлган. 38 киши қутқариб олинган, улардан 2 нафари шифохонага ётқизилган. Дастлаб, оммавий ахборот воситаларида ер остида қолган одамларнинг чиқиш қўли тўсилиб қолганини айтган эди. Бироқ, Geiger Unternehmensgruppe конининг оператори уларнинг барчаси "хавфсиз бошпанада" эканини маълум қилди. Қутқарувчилар воқеа жойида ишламоқда, портлаш сабаби аниқланмаган.\nМаҳаллий вақт билан соат 11:14да ўт ўчирувчилар ишчиларни қутқариш учун операция бошлаганлари маълум бўлди. Маҳаллий вақт билан соат 11:40 атрофида, маҳаллий полиция Twitter’да 700 метр чуқурликда бошпанада бўлган барча ишчиларни қутқаргани ҳақида хабар берди.\nКомпаниянинг маълумотларига кўра, Тоичентал конида 100 га яқин киши ишлайди. Бу ерда 80 йилдан ортиқ вақт давомида калий тузлари қазиб олинган, аммо 1982 йилда конлар ёпилган. 15 йил давом этган реконструкциядан сўнг у ерда минерал чиқиндилар сақланади.\nЭслатиб ўтамиз, бугун, 8 ноябрь куни Қирғизистон пойтахти Бишкекда ҳам портлаш содир бўлган эди. Оқибатда бир аёл қурбон бўлди.\n02 Апрель 13:06 40227\n01 Апрель 18:36 35947\n02 Апрель 16:02 35026\n02 Апрель 16:25 33406\n01 Апрель 09:49 29155


Эндрью Штролайн: Ислом Каримовнинг Прагага ташрифи абсурддир - BBC Uzbek - O'zbekiston\nЭндрью Штролайн: Ислом Каримовнинг Прагага ташрифи абсурддир\nСўнгги янгиланиш 7 феврал 2014 - 13:24 GMT\nБундан олдин Прага шаҳар ҳокими Томаш Худачек Украина президенти Виктор Януковичнинг Прагага келишига эътироз билдирган, уни Киевда намойишчиларга нисбатан куч қўлланишини қоралаган эди.\n"Янукович учоғининг демократия рамзи бўлган Вацлав Ҳавел номи билан аталувчи Прага аэропортига қўниши абусрддир", деб айтган Томаш Худачек.\nБрюсселдаги Халқаро инқироз гуруҳи вакили Эндрью Штролайн "Прагадаги абсурд учрашув", деган мақоласида мавжуд вазиятга ўз муносабатини билдирган.\n"Шу ойнинг охирида Прагага келадиган Ўзбекистоннинг авторитар раҳбари Ислом Каримов Вацлав Ҳавел аэропортига қўнади. Ҳа, ҳозирги пайтда турмаларида минглаб сиёсий маҳбусларни сақлаётган инсон даврнинг таниқли ва ҳурматли сиёсий маҳбусларидан бирининг номи билан аталган аэропортга келиб қўнади. Бу вазият шунчалик абсурд, тутуриқсиз".\n"Охирги икки кунда мен Прагада учрашган журалистлар, фаоллар ва расмийлардан бирортаси нега Чехиянинг ҳозирги президенти Милош Земан дунёдаги энг репрессив мамлакатлардан бирининг раҳбарини Марказий Оврўподаги пойтахтга таклиф қилгани сабабини тушунтириб беролмади".\nЗеман Каримов 25 йилдан буён ҳокимиятда эканини билмаслиги шубҳали. Ўзбекистон ўзининг шафқатсиз қийноқлари билан машҳур. Қийноқлар полиция бўлимлари ва турмаларда мунтазам қўлланилади. У турмаларда сиёсий сабаблар билан қамалган журналистлар, ҳуқуқ фаоллари, тинч мухолиф сиёсатчилар ва ҳукумат талабини қондирмаган минглаб оддий диндорлар бор.\nИкки мамлакат ўртасида савдо алоқалари унчалик кенг эмас. Ва ҳеч ким мамлакатнинг халқаро майдондаги номига путур етказадиган учрашувда арзигулик янги қандай келишувлар турганлигини айтолмайди.\nКаримовнинг Прагага келишида бир маъно йўқ", дейди Эндрью Штролайн.\nГулноранинг шериклари қамалди 13.07.14


Юриб кетаётган “Нексия” ёниб кетди - zarnews.uz\nКеча, 26 февраль куни соат 14:00 ларда Наманган вилояти, Наманган шаҳри, Ислом Каримов кўчасида ҳаракатланиб кетаётган Тўрақўрғон туманида яшовчи Ғ.К. бошқарувидаги “Нексия” русумли транспорт воситасида ёнғин содир бўлган. Бу ҳақда ИИВ ЙҲХББ ахборот хизмати хабар қилди.\nЁнғин оқибатида тан жароҳати олганлар йўқ. Ёнғин бартараф этилган.\nТранспорт воситасига ва ҳайдовчига тегишли бўлган ҳужжатлар ҳамда автомашинанинг кўплаб қисмлари ёниб кетган. Ёнғин юзага келиши сабаби ва омиллари ўрганилмоқда.\n"Ҳурматли ҳайдовчилар бошқарувингиздаги транспорт воситасининг техник созлигини ўз вақтида назорат қилишингизни сўраймиз. Ўзингиз ва ўзгалар ҳаётини хавф остига қўйманг", дея огоҳлантирмоқда ИИВ ЙҲХББ.


Инсонпарварлик — Sof.uz\nЖАҲОН 1,610,062 358,622 96,365\nАдҳам Абдулмўмин ўғли 5.10 21:52 218 Колумнистлар\nРод-Айленд штати маркази бўлган Провиденс шаҳри суди бош судяси Френк Кеприонинг иш услуби ажойиб. Кузатишимча, у асосан маъмурий ишларни кўради ва имкон борича жавобгарларга енгиллик бериш, уларга белгиланган жаримани камайтириш ёки бутунлай олиб ташлашга ҳаракат қилади. Яъни, мақсад – жавобгарни жазолаш эмас, тарбиялаш, кейинги сафар ҳуқуқбузарлик қилмасликка ўргатиш.\nЎзбекистондаги кўпчилик судялар Френк Кеприодан ўрнак олиши, қонун-қоидаларни қўллашни ўрганиши керак, деб ўйлайман: арзимаган ишлар учун отнинг калласидек жарима солиб ташлаш ёки инсонпарварлик юзасидан енгиллик бериш ўртасида доимо танлов бор. Масалан, кимдир қайсидир диний маърузани эшитгани, ёхуд кечириб юборса бўладиган йўл ҳаракати қоидасини бузгани учун унинг "белини синдирадиган" жарима қўлламаса ҳам бўлади (машинанинг орқа ойнасига тортилган парда можаросини эсланг).\nЯқинда Наманганда бир укамизнинг танишини суд "Маъмурий жавобгарлик тўғрисидаги кодекс"нинг 1842-моддасига биноан 30 миллион сўмдан ортиқ жаримага ҳукм қилибди. Кейин бироз "марҳамат" кўрсатиб, энг кам иш ҳақининг 20 бараварига – 4 460 000 сўмга туширибди. Айби: Интернетда қўшни Қирғизистонда расмий имом бўлиб ишлайдиган, ҳанафий мазҳабидаги (шу жойига эътибор беринг, бизникилар зўр бериб қоралайдиган "бемазҳаб" ёки "сохта салафий" эмас!) Абдуллоҳ домланинг "Одноклассники" ижтимоий тармоғига юкланган 2 та видеосига "лайк" босгани. Йигит ўзи 2 миллион сўм атрофида ойлик олар экан, энди икки ой "оғзини тикиб", емай-ичмай юриши керак, шекилли.\nШу масалани огоҳлантириш ёки энг кам жазо билан ёпиш ҳам мумкин эди (Тошкентда шаҳар маъмурий суди айни шундай бир ишга минимал жазо – энг кам иш ҳақининг икки бараварини берган; ҳар қандай қонунда енгиллатувчи ҳолатлар бўлади, судя ўшани топгандир-да).\nСудяларга ақл ўргатмоқчи эмасман – қонунларни, ундаги оғирлаштирувчи ва енгиллаштирувчи ҳолатларни мендан яхши билишади, ҳар ҳолда. Шунчаки, инсонпарварликни ҳам унутмасалар яхши бўларди.\nFrenk Keprio sudya insonparvarlik\n7.04 17:58 26520\n7.04 17:30 6539\n7.04 17:17 5002\n8.04 22:15 4529\n9.04 13:13 4116\nРоссия Конституциявий суди судяси СССРни “ноқонуний тузилган давлат” деб атади\n17.02 18:36 567 Жаҳон\nЎзбекистон фуқаролари судьялар ишидан норози бўлмоқда (видео)\n8.08 18:02 25 Ўзбекистон\n22.05 22:32 9 Ўзбекистон\n21.12.2018 20:31 13 Ўзбекистон


Ободлик кўнгилдан бошланади — Huquq\nHome / / Ободлик кўнгилдан бошланади\nМаълумки, ҳар бир хат ортида инсон шахси, унинг тақдири, элнинг манфаати туради. Шу боис ҳам таҳририятга келган мурожаатлар ўз вақтида ўрганилиб, уларнинг ҳал этилишига кўмаклашилмоқда. Улар асосида газетамиз саҳифаларида танқидий ва таҳлилий мақолалар бериб борилмоқда. Шундай мурожаатлардан бири таҳририятимизга Муборак туманидаги «Амир Темур» маҳалла фуқаролар йиғини Гулшан қишлоғида яшовчи Жўра Ҳазратовдан келиб тушди.\nАризада Гулшан қишлоғи ҳудудидаги эски қабристоннинг қаровсизлиги, атрофига ўралган сим тўрлар, тирговичлар ва ушбу масканда диний маросимлар (жаноза, марҳумларни хотирлаш) ўтказишга мўлжалланган бинонинг эшик-деразаларини номаълум шахслар ўғирлаб кетгани, қабристон девор ёки бошқа тўсиқ билан ўралмагани учун одамларнинг мол боқаётгани ёзилган.\nАриза муаллифи 2017 йил 23 ноябрда янги қабристон учун жой ажратишни сўраб, туман ҳокимига ариза билан мурожаат қилган. Шунингдек, у қишлоқда мачит қуриш учун олдиндан олиб келиб қўйилган 85 та қурилиш материалини (сокольний блокни) янгидан қурилаётган қабристонни ўраш учун ишлатишга рухсат беришни ва уларни олиб бориб ўрнатиш учун техника билан таъминлашни ҳам сўраган.\nЯнгидан қуриладиган қабристонга туман ҳокими ер ажратавермагач, у 2018 йил 28 январда вилоят ҳокимига ариза билан мурожаат қилган. Аризасига ижобий жавоб бўлавермагач, Ж.Ҳазратов 2018 йил 26 майда Ўзбекистон Республикаси Президентининг Халқ қабулхонасига мурожаат қилган.\n2019 йил 22 февраль куни Муборак туманига бориб, туман ҳокими Ғайрат Жовлиевга учрашдим. У қабристонни тўсиқлар билан ўраш ва ободонлаштириш учун анча маблағ керак бўлишини, туман ҳокимлиги ҳузуридаги ободонлаштириш бошқармасига шунча миқдорда маблағ ажратилмаслигини, қолаверса, туманда қабристон битта эмаслигини, Гулшан қишлоғи аҳолиси ва тадбиркорлар ҳам бош қўшсагина, маълум бир натижага эришиш мумкинлигини айтди ва ободонлаштириш бошқармаси бошлиғини чақиртирди.\nШу орада улардан ариза муаллифининг телефон рақамини олиб, қўнғироқ қилдим. Телефонни аёл киши кўтариб, ўзини Жўра бобонинг келини, деб таништирди ва у кишининг мазаси йўқлигини, Тошкентга даволанишга кетганини маълум қилди. Шундан сўнг бошқарма ҳисобчиси Анвар Содиқов билан Гулшан қишлоғи қабристонини кўриш учун йўлга тушдик. Йўллар лой бўлиб, ўйдим-чуқур жойларига сув йиғилганлиги боис, қишлоққа қийинчилик билан етиб бордик. «Амир Темур» маҳалла фуқаролар йиғини раиси Нормамат Камоловни топишнинг иложи бўлмади. Маҳалла посбони Улуғбек Чориев ҳамроҳлигида қишлоқ қабристонига бордик. Қабристон аризада ёзилганидек, қаровсиз аҳволда экан. Эски қабристон бўлишига қарамасдан, у ерга бор-йўғи йигирматача майит қўйилган. Бундан ажабланиб, маҳалла посбонига юзландим.\n— Бу ернинг туб аҳолиси йўқ, қишлоқ аҳолисининг 80 фоизи Касби туманининг Месит қишлоғидан кўчиб келган, — деди У.Чориев. — Уларнинг бирортаси вафот этса, ўзларининг қабристонига олиб бориб қўйишади. Месит қишлоғи бу ердан 35 километр узоқликда жойлашган. Қишлоқнинг бошқа аҳолиси ҳам вилоятимизнинг турли туманларидан кўчиб келган. Улар ҳам қариндошларидан бирортаси вафот этса, ўзларининг қишлоқларидаги қабристонларига дафн этишади.\nҲақиқатдан ҳам эътибор берсам, қабристонга қўйилганларнинг кўпчилиги бошқа миллатга мансуб кишилар экан. Қрим татарлари ва болгарлар чўлни ўзлаштиришда қатнашиб, бундан 20-25 йиллар олдин ўз юртларига кўчиб кетишган экан.\n«Шунча бўш жой ётибди, қабристон учун бошқа жой ажратишларини сўраб ёзҳо-ёз қилишдан мақсад нима, деган саволимга посбон: «Бу ер қумоқ жой экан, шу сабабли қабр қазишда қийинчилик туғилмоқда», деб жавоб берди.\nҚабристон ҳудудида қурилган иморатнинг ёғочидан тортиб, деворларигача ваҳмак еб кетган. Шу сабабли унинг томи қийшайиб қолган, қабристон ҳудуди ўралган тўрлар ҳам занглаб, тамом бўлган.\nИнсон хотираси муқаддас, олам сарвари бўлган одам ҳамиша қадрланишга лойиқ. Шундай экан, улар ётган муқаддас жойлар — қабристонларни ободонлаштириш сиз билан бизнинг вазифамиз. Ота-боболаримиз қабристонлар ёнидан уловдан тушиб, дуойи-фотиҳа қилиб пиёда ўтишган. Бундай урф-одатларимиз шўролар ҳукумати даврида унутилди. Мамлакатимиз мустақилликка эришгач, халқимиз кўҳна ва ҳамиша халқчил анъаналарини яна тиклади. Ёши улуғлар кичикларга, билганлар билмаганларга инсон хотираси муқаддаслигини, уни хотирлаш зарурлигини ўргата бошлади.\nШукрки, ҳозир ёшлар ота-боболарининг қабрларини ажрата оладиган, уларнинг ён-атрофини тозалаб, гул экадиган, Қуръон-тиловат қиладиган бўлишди. «Ҳаётдан безсанг ёки димоғинг кўтарилиб, босар-тусарингни билмай қолсанг қабристонга бор, уни зиёрат қил», деган гапда буюк ҳақиқат бор. Бунга ишонмаганлар ақалли бир марта у ерга бориб кўрсин, ҳовуридан тушади, ўзидаги қусурлардан холи бўлади.\nМуборак тумани раҳбарияти Ўзбекистон Республикаси Вазирлар Маҳкамасининг 2018 йил 15 февралдаги «Муқаддас қадамжолар, зиёратгоҳлар, масжидлар ва қабристонларни ободонлаштириш ишларини самарали ташкил этиш тўғрисида»ги Қарори талабларини бажармаган. Акс ҳолда унинг «а» бандидаги «икки ой муддатда — қабристонларнинг мавжуд ҳолатини ўрганиб, ҳомийларни жалб этган ҳолда, уларни талаб даражасида ободонлаштириш ҳамда таъмирлаш чораларини кўрсинлар ва амалга оширилган ишлар юзасидан ҳисоботни 2018 йилнинг 1 апрелига қадар Вазирлар Маҳкамасига киритсинлар», деган талабга амал қилиб, биз юқорида таъкидлаб ўтган қабристонни ҳам ободонлаштириш чорасини кўрган бўлишарди. Шунда мазкур масканнинг томи қийшайиб ётган иморати ҳам ҳеч бўлмаганда ҳомийлар ҳисобидан таъмирланармиди?\nЯна бир мулоҳаза. Ота-боболаримиз қаерга борса, ўша ерни обод қилиб, ўзидан из қолдиришган, туп қўйиб, палак ёзишган. Буюк Соҳибқирон бобомиз Амир Темур ва Заҳириддин Муҳаммад Бобурнинг юришлари ва борган жойида амалга оширган ободончилик ва бунёдкорлик ишлари бунга яққол мисол.\nЎтган йили Хотира куни арафасида Касби тумани Таллиғун қишлоғидаги «Ғойиб ота» қабристонини зиёрат қилгандим. У ердаги ободончилигу орасталикни кўриб, қабристонга эмас, балки бир чаманзор боққа келиб қолдим, деб ўйлайсиз. Қабристонга махсус қувурда сув олиб борилган, ғишт териб, чиройли йўлаклар қилинганки, ҳайрон қоласиз. Уларга туман ҳокимиятидан ҳам, туман ҳокимлигининг ободонлаштириш бошқармасидан ҳам ҳеч қандай ёрдам берилмаган. Балки аждодлари руҳини қадрлаган, у ер ўзларининг ҳам сўнгги манзили эканлигини англаган шу қишлоқ одамлари, тадбиркорларининг саъй-ҳаракати билан қабристон обод қилинган.\nТуман ҳокимининг 2018 йил 28 майдаги қарори билан Гулшан қишлоғига қабристон учун беш гектар жой ажратилибди. Шу ерни ажратишар экан, шунча «ёзҳо-ёз»лардан кейин эмас, олдинроқ ҳам ажратса бўларди. Шунда асаббузарлигу сарсонгарчиликларга ўрин қолмасди. У ерни ободонлаштириш, эски қабристоннинг майит қўйилган жойини ўраб қўйиш туман ҳокимлиги ободонлаштириш бошқармасининг 2019 йил сметасига киритилган. Бошқарма бошлиғи Али Назаровнинг гувоҳлик беришича, бошқармага қабристонларни ободонлаштириш учун 2019 йилда 20 миллион сўм ажратилган. Шунинг 10 миллион сўми Гулшан қишлоғи қабристонини ободонлаштиришга йўналтирилади, ишчиларини ҳам бу ишга сафарбар этади. Бироқ бошқарма қабристонни тўлиқ ўраб ва ободонлаштириб беролмайди. Чунки бунинг учун жуда катта миқдорда маблағ ва техника талаб қилинади. Бундай имконият эса уларда йўқ.\n«Берсанг ейман, урсанг ўламан» қабилида яшайдиган замон ўтди. Қишлоқ аҳолиси, қолаверса, тадбиркорлари бош қўшса, битмайдиган ишлар ҳам битиб кетади. «Кўз қўрқоқ, қўл ботир», дейилиши бежизга эмас.\nЧироқчи туманининг Чиял қишлоғида 9 та маҳалла бор. Уларда 62 минг аҳоли яшайди. Бу маҳаллаларда кейинги чорак асрда шаклланган эзгу анъана бор. Чияллик ёшлар ҳар йили Наврўз байрамини кутиб олиш асносида, ҳамжиҳатлик билан элнинг оғирини енгил қилишга одатланганлар. Оқтўнли, Чиял маҳаллаларида 40, Аннарўз маҳалласида 37, Тўқмор, Сўвлиқ, Ғаллакор маҳаллаларида 34, Чувиллоқ, Ўймовут маҳаллаларида эса 39 ёшга тўлган синфдошлар ўз ҳисобларидан Наврўз байрамини ўтказиб берадилар. Шунингдек, ночор, кам таъминланган оилаларга ёрдам берадилар, маҳалланинг ички ва ташқи йўлларини, масжидлар, қабристонларни таъмирлаш, ободонлаштириш ишига ўз ҳиссаларини қўшадилар.\nУлар Чиял ҳудудидан мавсумий оқиб турадиган Қумдарё устига 4 та кўприк қуришган. «Аннарўз» маҳалласи ёшлари қишлоқнинг қабристони йўлига тош тўкиб, асфальт ётқизишган. Қабристонни ободонлаштириш учун артезиан қудуғи қаздириб, ҳудудни чучук сув билан таъминлашган. Тоқчи қишлоғи ёшлари эса ўзлари ўқиган мактабга артезиан қудуғи қаздириб, спорт майдончасини таъмирлаб беришган ва ҳоказо.\nҲа, таллуғунлик ва чияллик ёшлар ободлик кўнгилдан бошланишини, пок, тоза жойга фаришталар келишини дилдан ҳис этишгани учун бизга ҳокимият, давлат нима қилиб берди, деб эмас, биз Ватанимиз ривожи учун, қишлоқларимизнинг гуллаб-яшнаши учун нима қилдик, деб яшаяптилар. Мен Муборак тумани, қолаверса, Гулшан қишлоғи ёшларининг ҳам чияллик ёшлардан ўрнак олиб, қишлоғини, кўчаларини, қолаверса, қабристонларини обод қилиш иштиёқи билан яшашларини истардим. Зеро, қабристонлар ота-боболаримиз ётган муқаддас маскан, қолаверса, ҳар биримизнинг сўнгги борар манзилимиздир.


Мулкка банд солиниб, 15 кун мухлат берилгач, ип-йигирув корхонаси 407 миллион сўм қарзини тўлаб берди\nМажбурий ижро бюроси вилоят бошқармасидан маълум қилишларича, Тошкент туманлараро иқтисодий судининг ижро варақасига асосан, қарздор “Kitob ip yigiruv” АЖдан ундирувчи “Agroximstar” МЧЖ фойдасига 337 миллион 525 минг сўм асосий қарз, 70 миллион сўм пеня ва почта харажати, жами 407 миллион 542 минг сўм ундириш тўғрисидаги ижро ҳужжати бюронинг Китоб тумани бўлими иш юритувига келиб тушган.\nҚайд этилишича, жорий йилнинг 11 февраль куни давлат ижрочиси томонидан ижро ишини юритиш тўғрисида қарор қабул қилиниб, ижро учун қарздорга юборилди. МИБ-портал электрон дастури орқали тегишли ташкилотларга сўровномалар юборилиб, унга тегишли бўлган мол-мулкларга банд солинди.\nЎз ўрнида жамиятга қарздорликни бартараф этиш учун ихтиёрий 15 кунлик муддат берилди. Акс ҳолда, қонунчиликда белгиланган тартибда жавобгарликка тортилиши мумкинлиги ҳақида огоҳлантирилди. Натижада “Kitob ip yigiruv” АЖ раҳбарияти масъулиятни 18 февраль куни барча қарздорликларни тўлиқ тўлаб бериши таъминланди.


Давлат корхонаси нархни сунъий кўтаришда айбланди\nЎзбекистоннинг Қашқадарë вилоятида жойлашган “Шўртангазкимё” давлат корхонаси раҳбарияти газ нархларини оширганликда айбдор топилиб, корхона аксилмонополия қонунини бузгани учун жаримага тортилди.\nМонополиядан чиқариш ва тадбиркорликни қўллаб-қувватлаш давлат қўмитаси мулозими Хуршид Шамсиддиновнинг айтишича, биржа орқали сотиладиган маҳсулотларнинг нархи эркин бўлиб, унга талаб ошиб кетса, нарх ҳам кўтарилади.\n“Нарх ҳамда маҳсулотлар белгиланган миқдорда биржага чиқарилиши назорати қўмитамиз зиммасига юкланган. Декабрь ойида мавжуд ҳолатни ўрганганимизда маълум бўлдики, корхона газни биржа савдосига қўйишни қанчадир муддатга тўхтатган. Шунинг ҳисобига газ нархи ошган ва бунинг орқасидан корхона қўшимча фойда олган. Биз кунлик нарх ва газ биржага чиқарилмаган вақтдаги нархни ҳисоб-китоб қилиб, орадаги фарқ 141 миллион сўмни ташкил этганини ҳисоблаб чиқдик ва шунча жарима белгиладик”,- деди Хуршид Шамсиддинов.\nУнинг билдиришича, ҳозирча бундай чора фақат “Ўзбекнефтгаз” таркибидаги “Шўртангазкимё” мажмуига нисбатан белгиланган. Чунки корхона ўзининг устунлик мавқеидан фойдаланган.\n“Нархлар ошиши орқасидан корхонага қўшимча даромад келади. Лекин корхона бундай ҳолатларда маҳсулотни биржага қўймай, сунъий танқисликни келтириб чиқариб даромад олиш ҳаракатида ҳам бўлиши мумкин. Биз шундай ҳолатларнинг олдини олиш чораларини кўрамиз”,- деди Хуршид Шамсиддинов.\nМонополияга қарши кураш қўмитаси қарори юзасидан корхонанинг Қашқадарë вилояти хўжалик судига берган шикоят аризасига қарамай, қўмита қарори ўзгаришсиз қолдирилди.\n“Айни пайтда корхонада ишлар тўхтаган. Ҳозир ҳеч нарса чиқмаяпти. Тахминан 2 ойларда чиқса чиқади, бўлмаса йўқ”,- деди “Шўртангазкимё”нинг Тошкентдаги вакили.


ТУҒРУҚ БЎЛИМИ ФАОЛИЯТИ ДАВОМ ЭТМОҚДА\nҚўшилди : 07.05.2020\nКўпчиликнинг хабари бор, ўтган ойнинг охирларида, аниқроқ айтганда, 27 апрелдан Тўрақўрғон тумани тиббиёт бирлашмасига қарашли туғруқ бўлими карантинга олинганди. Бугун, 5 майдан бошлаб эса бўлим фаолияти яна тўла-тўкис йўлга қўйилди.\n- Энг аввало шуни алоҳида таъкидламоқчиман, карантин бўлимда вирус аниқлангани ёки бошқа бирор хавфли ҳолат юзага келганлиги учун эмас, балки эҳтиёт чораси сифатида қўлланилганди, - дейди бирлашма раҳбари Юнусхон Абдупаттоев. - Тиббий карантин даврида 44 нафар ходим, 94 нафар аёл ва 76 нафар чақалоқ алоҳида тартибда сақландилар. Шу муддат ичида 2 нафар чақалоқ соғлом ҳолатда дунёга келди ҳам.\nБош врачнинг айтишича, бўлим карантинга олиниши муносабати билан туғруқлар марказий шифохонанинг бошқа, алоҳида бўлимида муваффақиятли қабул қилинган. Энг муҳими, ходимлар ва зарур шароитлар етарлича яратилганлиги натижасида вақтинчалик карантин туфайли бирор муаммога дуч келинмаган.


Дунёнинг ноёб қушлари ҳақида биласизми? — ekolog\nЕр юзида 10 мингга яқин қушларнинг тури бор. Улар турли оилаларга мансуб бўлиб, кўриниши, ҳажми, ҳаракатлари билан ажралиб туради. Айниқса, уларнинг ғаройиб, ноёб турлари кишини ҳайратга солади. Масалан, ер юзидаги энг кичик қуш колибри-асалари қуши ҳисобланади. Бу қушларнинг узунлиги тумшуғи ва думи қўшиб ҳисобланганда бор- йўғи 5 см ни ташкил этади. Колибрининг оғирлиги эса 1,6 гр ни ташкил қилади. Ҳаттоки туяқушнинг биргина пати ҳам бундан оғирроқ. Бироқ шундай танада ҳам юрак уриб туради ва бир дақиқада 500 мартагача уради. Энг қизиқарлиси, 1 танада 2 хил ноёб хусусият. яъни колибри энг кичик қуш бўлиши билан бир қаторда, орқага қараб учоладиган ягона қуш ҳам ҳисобланади. Бу қуш еб тўймасдир. Ундаги моддалар алмашинуви шу даражада тезки, 16 соат ичида юз мартадан ортиқроқ овқатланади ва сув ичади.\nЯлтироқ Кетцал – бу қуш тури Мексика ҳамда Панама тарафларда яшайди. Ўзининг узунлиги 35 см га тенг бўлиб, яна узун, думсимон патлари ҳам бор. Юқоридан қараганда қуш метал ялтироқли ҳамда тилларанг тусли оч яшил рангда кўринади. Қоринчаси малина рангида. Пастки томондаги думи эса оқдир. Кетцал бир пайтлар мая ва ацеклар қабилалари учун муқаддас ҳисобланган, уни ҳаво ҳудоси деб ҳисоблаганлар. Патларидан ҳаттоки диний маросимларда ҳам фойдаланишган.\nГоацин— бу қушларнинг ноёблиги шундаки, полапонларининг қанотларида чанталлари, яъни тирноқлари бўлиб, улар ёрдамида дарахт шохларига осилиб, ҳаракатланади. Қуш катта бўлган сайин тирноқлари йўқолиб боради. Бу қушнинг гўштини еб бўлмайди, шунинг учун уни “сассиқ” деб аташади. Лекин чиройли кўриниши туфайли қуш Гаяна давлатининг миллий белгиси ҳисобланиб, гербига тасвири қўйилган.\nТопорик- бу қуш ўз қардошлари каби фақатгина ҳавода эмас, балки ҳаводаги ҳаракатини сувда ҳам бажара олади. Ташқи кўринишидан пингвинга ўхшаш бўлган бу турнинг авлодлари 15 млн йил аввал ҳам мавжуд бўлган. Топориклар яхшигина суза оладилар ва бунда қанотларидан фойдаланадилар. Ҳатто кичик балиқларни тутиш учун 100 метрлик чуқурликкача ҳам тушишлари мумкин.\nДубулғасимон тумшуқли калао— бу қуш тури жуда ноёб бўлиб, Малай яри моролида, Суматра ва Борнеода учратиш мумкин. Калао каркидонсимонлар оиласига мансуб бўлиб, тумшуғи дубулғага ўхшайди. Қушнинг боши ва дубулғасимон тумшуғи танасининг 10%ини ташкил қилади.\nСерсоқол— бу қуш қирғийлар оиласига мансуб булиб, соқоллиларнинг ягона туридир. Бу йирик ҳажмли қуш бўлиб, 95-125 смни ташкил қилади. Оғирлиги эса 7,5 кг га тенг, қанотларини ёзганида 308 смгача боради. Серсоқол Кичик ҳамда Марказий Осиёда, Шарқий ва Жанубий Осиё, Жанубий Европада учрайди. Марказий Осиёда бу қуш болтаютар деб аталади.\nНаҳангбошли қуш— лайлаксимонлар оиласига мансуб бўлиб, кўзларининг жойлашиши билан ажралиб турадилар. Кўзлари қуш чаноғининг икки ёнида эмас, балки чаноқнинг олдинги қисмида жойлашган. Шу сабабли, у ҳамма нарсани катта ҳажмда кўради.\nҚора оёқли митти лочин— дунёдаги энг митти йиртқич қуш бўлиб, узунлиги 15 см, оғирлиги эса 35 гр га тенг. Қора оёқли митти лочин Осиёнинг Жануби-Шарқида учрайди ва энг жажжи йиртқич қуш сифатида Гиннеснинг рекордлар китобига киритилган.\nКрачка-инка— бу кулгили, мўйловли денгиз қушлари Перу ва Чили қиргоқлари яқинидаги қояларда яшайдилар. Балиқлар билан озиқланиб, мушукка ўхшаб овоз чиқаришади. Крачкаларнинг мўйловлари узунлиги 5 см га тенг бўлиб, аслида улар мўйлов эмас, қушнинг патларидир.\nМовий оёқли меров қуш— бу қушлар ерда кулгили ва бесунақай юришлари туфайли шундай ном билан аталадилар. Бироқ сувда бу қушлар умуман ўзгача кўринадилар.\nБу каби ғаройиб қушлардан яна бир қанчасини санаб ўтиш мумкин. Aслида қушларнинг ўзи табиатнинг ғаройиб мўъжизаси. Шу боис, асл мўъжиза ва гўзалликарни асрайлик. Зеро, табиат ва унинг бағридаги барча неьматлар ҳам абадий эмас.\nСитора Йўлчиева, ЎзЖОКУ 2-босқич талабаси\nСардобадаги фалокат оқибатида 32 мингга яқин уй ҳайвони йўқолган


Маданият вазирининг собиқ биринчи ўринбосари Бухоро шаҳрига ҳоким бўлди — Sof.uz\nМаданият вазирининг собиқ биринчи ўринбосари Бухоро шаҳрига ҳоким бўлди\n5.05 17:20 162 Ўзбекистон\nМаданият вазири Озодбек Назарбековнинг собиқ биринчи ўринбосари Бухоро шаҳри ҳокими этиб тайинланди. Бу ҳақда бугун, 5 май куни Бухоро шаҳар ҳокимлигида бўлиб ўтган навбатдан ташқари сессияда вилоят ҳокими Ботир Зарипов маълум қилди, дея хабар берди «Дарё».\n2020 йилдан шу пайтга қадар маданият вазирининг биринчи ўринбосари лавозимида фаолият олиб борган Жамол Носиров Бухоро шаҳри ҳокими лавозимига тайинланган.\nБухоро ҳокими Ботир Зарипов шаҳар ҳокими Ўткир Жумаев фаолиятига баҳо берар экан, Бухоро шаҳрида бунёдкорлик ишлар кўламини кенгайтириш, саноат, туризм, қурилиш ва сервис соҳаларини жадал ривожлантириш, тадбиркорликни қўллаб-қувватлаш орқали аҳоли учун муносиб турмуш шароитини яратиш борасида давлат раҳбари томонидан имкониятлар яратиб берилган бўлса-да, ундан юқори даражада тўлиқ фойдалана олмаганини билдирди.\n«Бухоро шаҳар ҳокими лавозимида ишлаб келаётган Ўткир Жумаев ўзининг фаолиятини танқидий таҳлил қилиб, талабга мос равишда ишлай олмаётганини тан олди. Бошқа ишга ўтказишларини сўраб, ариза билан мурожаат қилди. Юзага келган вазиятни инобатга олган ҳолда бугун Ўткир Жумаевни Бухоро шаҳар ҳокими лавозимидан озод этиш тўғрисидаги қарорни имзоладим», — деди Ботир Зарипов.\nЖамол Носиров 1985 йил Бухоро шаҳрида туғилган бўлиб, 2005 йилда Бухоро давлат университетини ва 2008 йилда ушбу университетнинг магистратурасини тамомлаган. Ҳозирги пайтда Бухоро давлат университетининг иқтисодиёт ва туризм факультетида сиртдан таълим олмоқда. Жамол Носиров меҳнат фаолиятини Бухоро шаҳридаги 7-умумий ўрта таълим мактабида ўқитувчиликдан бошлаган. Вилоят ҳокимилиги ва Бухоро шаҳар ҳокимлиги аппаратидаги масъул вазифаларда, вилоят ёшлар ташкилоти раҳбари, вилоят ҳокимининг ёшлар сиёсати, ижтимоий ривожлантириш ва маънавий-маърифий ишлар ўринбосари лавозимларида ишлаган. 2015—2017 йилларда Олий Мажлис қонунчилик палатаси депутати сифатида фаолият кўрсатган. 2020 йилнинг 22 апрелидан буён Маданият вазирининг биринчи ўринбосари лавозимида ишлаган.\n«Ҳаммаларингизни ишонтириб айтаманки, мен Бухоро шаҳрини янада ривожлантиришда, ўз ишимга ҳалол ва пок виждон билан ёндашишга, бамаслаҳат ишлашга, бор куч ва билимимни ишга солиб, халқимга хизмат қилишга тайёрман», — деди Жамол Носиров.


Россиянинг “Протон-М” ракетаси Забайкалье ўлкаси ҳудудига қулаб тушди » Ўзбекистон янгиликлари – Zamin.uz\nРоссиянинг “Протон-М” ракетаси Забайкалье ўлкаси ҳудудига қулаб тушди\n16 май кунида Бойқўнғир космодромидан учирилган, бортида Мексика алоқа йўлдоши бўлган “Протон-М” ракетаси ўз парвозининг 498-сониясида двигателлари тўхтаб қолгандан кейин кўтарувчи блок ва сунъий йўлдош билан бирга Забайкалье ўлкаси ҳудудига қулаб тушди. Бу ҳақда “Роскосмос” матбуот хизмати'га асосланиб Kun.uz хабар берди.\nРакета ташувчининг учинчи босқичи бакларида 10 тоннага яқин ўта заҳарли ёқилғи қомпонентлари қолган бўлиши мумкинлиги айтилмоқда.\n“3-босқич двигатели ўзига ажратилган 4 дақиқадан 3 дақиқа ишлаган, яъни бакларда яна сарфланмаган чорак қисмча ёқилғи захираси қолган бўлиши мумин. Бундан ташқари, 5 тонна худди шундай ёқилғи – носимметрик диметилгидразин ва азотли тетроксид “Бриз-М” кўтарувчи блоки бакларида қолган бўлиши мумкин”, деб айтмоқда коинот соҳасида фаолият юритувчи манбалардан бири.\n“Прогресс М-27М” нинг аварияга учрашига “Союз 2.1А” ракета ташувчисининг учинчи босқичининг вақтидан аввал ажралиши сабаб бўлган.\n12:01 Ливияда қирувчи самолёт уй устига қулаб тушди\n17:04 Россия қутқарув самолёти қулаб тушди


26 феврал 2021, Тошкент вақти: 06:54\nҚўшма Штатлар америкалик ҳарбийларнинг бир қисмини жангарилар ҳужумига ҳадаф бўлиши мумкин бўлган нефть конларини қўриқлаш учун Сурияда қолдириш режасини муҳокама қилмоқда. Бу ҳақда АҚШ мудофаа вазири Марк Эспер маълум қилди.\nВазирга кўра, режа ишлаб чиқиш босқичида бўлиб, ҳали президент Трампга тақдим этилганича йўқ. АҚШ президентининг ўзи душанба куни Суриядан америкалик ҳарбийларнинг ҳаммасини олиб чиқиб кетишни исташини билдирганди. Айни пайтда у “нефть хавфсизлигини таъминлаш зарур”лиги ҳамда Суриянинг бошқа қисмидан АҚШ аскарларини олиб чиқиб кетмаслик хусусида Исроил ва Иордания илтимосига эътибор қаратиш лозимлигини ҳам қўшимча қилган.\nАҚШ президенти Дональд Трамп икки ҳафта муқаддам Туркия президенти Ражаб Тоййиб Эрдўғон билан сўзлашувдан кейин америкалик ҳарбийларни Сурия шимолидан олиб чиқиб кетиш ҳақида буйруқ берганди. Бу топшириқдан бир кун ўтиб Анқара Суриянинг қуролли курд отрядлари назорати остида бўлган ҳудудида ҳарбий амалиёт бошлаган.\nТрампга кўра, у турк армияси ҳужумига ҳадаф бўлиши мумкин мавқеларни эгаллаган америкалик аскарларнинг ҳаётини хавф остига қўйишни истамаган.\nАҚШнинг Суриядаги мингга яқин аскарини Ироққа кўчириш қарори олинган. Қайд этилишича, америкалик аскарлар ҳали тўлиғича Суриядан олиб чиқиб кетилган эмас. Айрим маълумотларга кўра, бу эвакуациянинг Сурия жанубида (Исроил билан чегарада) жойлашган америкалик ҳарбийларга дахли бўлмайди.


Тавсия этилаётган сайтлар Реестрида кичкинтойлар учун эртак\nИлм-фан 27 июл 2018, 09:44\nКичкинтойингизни нима биландир қизиқтирмоқчи бўлсангиз ёки улар билан вақтингизни чоғ ўтказишни истасангиз, албатта, бизнинг эртаклар оламига сайр қилишингизга тўғри келади. Мазкур эртакларни ўқишингиз ёхуд тинглашингиз мумкин. Бундан ташқари кўпгина сайтлар манзили кичкинтой билан эртак қаҳрамонларини буяш имкониятини ҳам беради.\nТавсия этилаётган сайтлар Реестрида кимё ҳақида\nИлм-фан 27 июл 2018, 09:41\nСайтлар Реестри каталогида 6553 та сайтлар манзили бўлиб, улардан 2496 тасини «Фан ва таълим» бўлими ташкил этади. Уларнинг орасидан кимё бўйича фойдали ва қизиқарли сайтларни топиш амри маҳол саналади. Шу боис кимё фанини чуқур ўзлаштирмоқчи бўлганларга энг яхши сайтларни тақдим этамиз:\nИлк маротаба юртимиздаги олий таълим муассасалари рейтинги аниқланди\nИлм-фан 20 июл 2018, 16:59\nОлий ва ўрта махсус таълим вазирлиги Таълим сифатини назорат қилиш давлат инспекцияси билан ҳамкорликда ривожланган давлатларнинг илғор тажрибаси ҳамда QS, ARWU, TIME каби йирик рейтинг агентликлари услубларини ўрганган ҳолда илк маротаба юртимиздаги олий таълим муассасалари рейтинги аниқланди. Олий таълим муассасалари рейтинги 23 та индикатор асосида баҳоланди.\nLang.uz da – “Коллежга ҳужжатларни топшириш”\nКимлардир ёзги таътилда мириқиб дам олиш ҳуқуқига эга. Ўқувчилар абитуриентлар эса лицей, коллеж ва ОТМларга кириш учун ҳужжат тўплаш билан овора. Навбатдаги мавзу ана шу ҳақда бўлиб ўтади. Бу мавзу албатта ота-оналарни, абитуриентларни қизиқтирса ажабмас. Энди буни инглиз тилида сўзлаб бериш имконияти мавжуд. Эртанги ва бугунги кун абитуриентлари учун ОТМларга ҳужжат топшириш бўйича дарс тайёрланди. Ҳар галгидек унда сиз янги сўзларни ўрганишингиз, уларнинг талаффузларини эшитишингиз ва материалларни ўзлаштириш учун тестдан ўтишингиз мумкин.\nТавсия этилаётган сайтлар каталогида дизайн ҳақида билиш\nЁзги таътилда албатта мустақил таълимга ўқувчилар вақт ажратиши керак. Бугунги саҳифамиз дизайнерлик касби йўналишига қаратилган. ZiyoNET порталининг тавсия этилаётган сайтлар Реестрида кўрайликчи, ушбу соҳа бўйича нималар борлигини кўздан кечирамиз.\nLang.uz да «Имтиҳонга тайёргарлик»\nХорижий тилларни ўрганиш порталида янгилик – имтиҳонларга тайёргарлик кўришга бағишланган дарс. Баъзи бирларда яъни абитуриентларда ёзги таътиллар дам олиш билан боғлиқ эмас, кимдир университетга киришга тайёргарлик кўради, яна кимдир мустақил таълим олиш учун бўш вақт ажратади.\nФизика тавсия этилаётган сайтлар Реестрида\nКўпчилик йигит ва қизлар физикага қизиқишади ёки физика бўйича ўз билимларини мустаҳкамлашади. Улар сайтлар реестрида манзилларни “тайёрлаб қўйишган”. Унда фойдали ва қизиқарли маълумотларни топиш мумкин. Мана улардан баъзи бири:\nИлм-фан 13 июл 2018, 15:06\nЎзгартиришларга кўра абитуриентлар томонидан олий таълим муассасаси қабул комиссиясига топшириладиган ариза тўлдириш жараёнида қуйидаги ўқиш шаклларидан танлаш\nИлм-фан 12 июл 2018, 11:34\nДля студентов был опубликован новый учебник по истории\nИлм-фан 11 июл 2018, 15:48\nИнститутом истории и Координационно-методическим центром новейшей истории Узбекистан при АН при участие представителей вузов республики издан учебник «Новейшая история Узбекистана».\nВ нем, на основе изучения опыта академических и учебных изданий ряда ведущих зарубежных университетов и с привлечением широкого круга материалов,\nTalabalar uchun tarix fanidan yangi darslik chop etildi\nИлм-фан 11 июл 2018, 15:45\nO`zbekiston Respublikasi Fanlar akademiyasi Tarix instituti, O`zbekistonning eng yangi tarixi masalalari bo`yicha muvofiqlashtiruvchi-metodik markazi hamda oliy o'quv yurtlari vakillari ishtirokida talabalar uchun ilk bor “O'zbekistonning eng yangi tarixi” darsligi chop etildi.\nEtakchi xorijiy universitetlarning akademik va o’quv\n2018/2019 ўқув йилидан олий таълим муассасаларида тўлов-контракт асосида ўқитиш қийматининг оширилишига тааллуқли шарҳ\nИлм-фан 11 июл 2018, 15:38\nИлм-фан 9 июл 2018, 11:53\nОила – ҳар бир халқ, миллатнинг давомийлигини таъминловчи, миллий қадриятлар булоғи, маънавий, ахлоқий ва жисмоний баркамол авлодни дунёга келтириб, тарбияловчи маскандир. Оилада ёш авлод қалбига ватанга садоқат, ота-онага муҳаббат, яқинларига ўзаро ҳурмат ва меҳр-мурувват туйғулари жо этилади.\nИлм-фан 6 июл 2018, 10:24


“Пахтакор”га қарши ўйинда Бобомуродов | "NAVBAHOR" FUTBOL JAMOASINING RASMIY WEB SAHIFASI\n“Пахтакор”га қарши ўйинда Бобомуродов\nНавбатдаги турда Тошкентнинг “Пахтакор” жамоаси “Навбаҳор” меҳмони бўлади. ПФЛ 23-турдан ўрин олган учрашувларда хизмат қиладиган ҳакамлар рўйхатини эълон қилди. Унга кўра 24 сентябрь куни Намангандаги “Марказий” ўйингоҳда бўлиб ўтадиган учрашувни навоийлик Рустам Бобомуродов бошчилигидаги ҳакамлар бригадаси бошқариб боради. Бобомуродовга қанотларда бухоролик Хусниддин Шодмонов ва самарқандлик Сардор Ҳакимовлар ёрдам беришади. Захирадаги ҳакам вазифаси гулистонлик Бахтиёр Юльчараев зиммасига юклатилган. Назоратчи ҳакам вазифасини тошкентлик Мурод Исмоилов бажаради. Наманганга ПФЛ вакили сифатида Ноил Лутфулин ташриф буюради.\n“Навбаҳор” – “Пахтакор” жамоалари ўртасидаги учрашув 24 сентябрь куни соат 17.30да “Марказий” ўйингоҳда старт олади. Бир кун олдин бўлиб ўтадиган ёшлар ўртасидаги баҳс ҳам “Марказий” ўйингоҳда бўлиб ўтади. Ўйин соат 16.00да бошланади. Жамоамиз аъзоларини “Пахтакор” билан ўтказиладиган баҳсга тайёргарликка кечадан киришганликларини эътироф этиш жоиз.


Исботлаш ва унинг структураси, исботлаш турлари\nИсботлаш ва унинг структураси, исботлаш турлари\nНазвание Исботлаш ва унинг структураси, исботлаш турлари\nИсботлаш ва унинг структураси, исботлаш турлари.\nКишиларнинг амалий фаолиятдаги муваффақиятлари улар қўллаётган билимларнинг қай даражада чин бўлишига, яъни бу билимларнинг воқеликни қанчалик тўғри акс эттиришига боғлиқ. Хато фикрлар предметларнинг реал алоқалари ва муносабатларини бузиб кўрсатади, билишда кўп чалкашликларга олиб келади. Шунинг учун хам билиш жараёнида хар бир фикрни тўғри қуришга эришиш, унинг чинлигини далиллар билан кўрсата олиш, хато фикрларни эса рад қила билиш мухим ахамиятга эга.\nФикрнинг чинлигини тасдиқлаш учун уни ходисанинг (фактнинг) ўзи билан солиштириш мумкин. Лекин кўп холларда билиш жараёнида натижаларининг чинлиги уларни илгари вужудга келган билимлар билан боғлаш орқали аниқланади. Буни амалга оширишнинг мантиқий усули исботлашдир.\nИсботлаш бир хукмнинг чинлигини у билан боғланган бошқа чин хукмлар ёрдамида асослашдан иборат бўлган мантиқий амалдир. Унинг таркиби уч элементдан ташкил топган: тезис, аргументлар (асослар), исботлаш усули-демонстрация.\nТезис-чинлиги асосланиши лозим бўлган хукм, у исботлашнинг марказий фигураси хисобланади; бутун диққат-эътибор унинг чинлигини кўрсатишга қаратилади. Тезис бир мулохазанинг ўзидан, ёки мулохазалар тизимидан, ёки теоремалардан, ёки аниқ фактларни умумлаштириш натижаларидан ёки ходисаларнинг сабабини кўрсатувчи мулохазалардан ва шу кабилардан иборат бўлади.\nАргументлар-тезиснинг чинлигини асослаш учун келтирилган хукмлар. Аргументлар бўлиб фактларни қайд қилувчи хукмлар, таърифлар, аксиомалар, теоремалар, қонунлар хамда бошқа эмпирик ва назарий умумлашмалар хизмат қилади. Аргумент сифатида келтирилган фактлар, албатта, ўзаро боғланган ва тезиснинг мохиятига алоқадор бўлиши лозим.\nТаърифлар хам чин хукмлар бўлиб, улардан аргумент сифатида фойдаланиш мумкин. Масалан, «Харакат - бу хар қандай ўзгаришдан иборат» деган таъриф-чин хукмдир.\nАксиомалар чинлиги ўз-ўзидан равшан бўлган, исботлашни талаб қилмайдиган фикрлардир. Инсон тажрибасида кўп марталаб такрорланганлиги учун хам уларни исботлаш зарур эмас.\nТеоремалар ва қонунларнинг чинлиги исботланган бўлади, уларни хеч иккиланмасдан аргумент қилиб олиш мумкин.\nИсботлаш усули-демонстрация тезис билан аргументлар ўртасидаги мантиқий алоқадан иборат. У хулоса чиқариш шаклида бўлади, яъни тезис аргументлардан хулоса сифатида мантиқан келтириб чиқарилади.\nИсботлашнинг икки тури мавжуд: бевосита исботлаш, бавосита исботлаш. Бевосита исботлашда тезиснинг чинлиги тўғридан-тўғри аргументлар билан асосланади, унда тезисга зид бўлган хукмлардан фойдаланилмайди. Тезис кўп холларда якка ходисани ифода қилиб келади ва маълум бир умумий билимдан, масалан қонундан, аргумент сифатида фойдаланилиб, унинг чинлиги асосланади. Масалан «Ўзбекистон - мустақил давлатдир» деган хукм (тезис) нинг чинлиги «Ўзбекистоннинг мустақил давлат деб эълон қилиниши, унинг халқаро миқёсда эътироф этилиши» каби асослар ёрдамида исботланади.\nБавосита исботлашда эса тезиснинг чинлиги унга зид бўлган хукмнинг (антитезиснинг) хатолигини кўрсатиш орқали асосланади. Антитезис қандай шаклда ифодаланган бўлишига қараб апагогик исботлаш ва айирувчи исботлаш фарқ қилинади. Апогогик исботлашда тезис (а) ва антитезис ( ) ўртасидаги муносабатга асосланилади. Масалан «Материя харакатсиз мавжуд эмас» деган хукмнинг чинлигини асослаш учун унга зид бўлган «Материя харакатсиз мавжуд» деган хукм олинади.\nАпогогик исботлашда антитезис топилиб (1-босқич), вақтинча чин деб қабул қилинади ва ундан маълум бир натижалар келтириб чиқарилади (2-босқич), сўнгра бу натижаларнинг хатолиги кўрсатилади (3-босқич) ва демак тезиснинг чинлиги исботланади. Масалан, «Материя харакатсиз мавжуд» деган хукм чин бўлса «Модий предметлар структурасиз мавжуд» деган фикр (антитезисдан келиб чиққан натижа) хам чин бўлади. Бизга маълумки, моддий предметлар структурасиз (уни ташкил қилувчи элементлар ва уларнинг ўзаро алоқасисиз) мавжуд эмас. демак «Материя харакатсиз мавжуд» деган фикр хато, шу тариқа «Материя харакатсиз мавжуд эмас» деган фикрнинг чинлиги асосланади.\nАйирувчи исботлашда тезис соф айирувчи хукмнинг (кучли дизъюнкциянинг) бир аъзоси бўлиб, унинг чинлиги бошқа аъзоларининг (антитезиснинг) хатолигини кўрсатиш орқали асосланади. Масалан «жиноятни ё А, ё В, ё С шахслар содир этган» деган фикр текширилиб, «Жиноятни В шахс хам, С шахс хам содир этмаганлиги аниқланади ва шу тариқа «Жиноятни А шахс содир қилган» деган хукмнинг чинлиги асосланади. Бу мисолда айирувчи исботлаш айирувчи-қатъий силлогизмнинг инкор этиб-тасдиқловчи модуси бўйича қурилган:\nБарча муқобил вариантлар тўлиқ олингандагина хулоса чин бўлади, яъни тезис исботланади.\nИсботлаш ва рад этиш қоидалари, уларни бузганда келиб чиқадиган мантиқий хатолар\nТезис мантиқан аниқ ва равшан бўлиши керак. Бу қоида бузилса, исботлаш ёки рад этиш ўзининг аниқ предметига эга бўлмай қолади, уни...\n1. /Тергов ?аракатлари - исботлаш воситалари.doc\nАргументлашнинг мантиқий асослари. Режа\nЧИҚиндисиз ва кам чиқиндили технологиялар асосий тушунчалар\nЛекин баъзан “кам чиқиндили ва чиқиндисиз технологиялар” атамаси ўрнида “тоза” ёки “бирмунча тоза технология” атамалари ҳам қўлланилади....\n1. /Даъво ва унинг турлари.doc\n1. /Молиявий операциялар. Савдо ва унинг турлари. Кириш.doc\n1. /Фу?аролик процессида давлат божи ва унинг турлари.doc\nЧўкмани хосил бўлиш назарияси. Биргалашиб чўкиш ва унинг турлари. Коллоид эритмаларни кимёвий тахлилдаги аҳамяти. Чўкмалар коагуляцияси ва пептизацияси\nМаруза Вируслар структураси, кимёвий таркиби, систематикаси\nВирусларнинг бактерияларидан асосий фаркини, уларни купайиши ва купайиш усулларини шархлаб бериш. Вирусларнинг классификацияси, генетикаси,...\nМаруза Иммунопотология ва унинг турлари. Аннотация\nМахаллий анафилакция Артиюс зардоб касаллигини тариклаб бериш. Безредко доулининг ахамияти Атоник реакциялар, бронхиал астма, полимоз...


7 йил аввал 68522 siyrat.uz\nАбу Саъид розияллоҳу анҳудан ривоят қилинади: «Набий соллаллоҳу алайҳи васаллам мастура қиздан ҳам ҳаёлироқ эдилар. Қачон бир нарсани ёқтирмасалар, юзларидан билар эдик». Бошқа бир ривоятда: «Набий соллаллоҳу алайҳи васаллам фаҳшчи эмас ва фаҳшни қилмас ҳам эдилар. Ул Зот сизларнинг яхшиларингиз, ахлоқи яхшиларингиздир», дейилган». Иккисини Икки Шайх ривоят қилишган. Бошқа бир ривоятда: «Расулуллоҳ соллаллоҳу алайҳи васаллам хулқ жиҳатидан одамларнинг энг яхшиси эдилар», дейилган. «Фаҳш» сўзи қабиҳ гапни айтишга ишлатилади. «Фаҳшчи» деганда, табиатида қабиҳ гапларни айтиш бор киши кўзда тутилади. «Фаҳш қилиш» деганда эса табиатида бўлмаса ҳам, ўзини мажбур қилиб қабиҳ сўзларни айтиш кўзда тутилади. Расулуллоҳ соллаллоҳу алайҳи васалламнинг табиатларида аслида қабиҳ сўз айтиш бўлмаган, шу билан бирга, у Зот ўзларини мажбур қилиб ҳам қабиҳ сўзлар айтмаганлар.\nБухорий ва Термизийнинг ривоятида: «Набий соллаллоҳу алайҳи васаллам ҳеч қачон бирор таомни айбламаганлар. Агар иштаҳалари тортса, ердилар, бўлмаса, тарк қилар эдилар», дейилган. Ато розияллоҳу анҳудан ривоят қилинади: «Мен Абдуллоҳ ибн Амрга: «Менга Расулуллоҳ соллаллоҳу алайҳи васалламнинг Тавротдаги сифатларининг хабарини бер», – дедим. «Хўп! Аллоҳга қасамки, у Зот Тавротда ўзларининг Қуръондаги баъзи сифатлари ила васф қилингандирлар: «Эй Набий, албатта, Биз сени гувоҳ, хушхабар берувчи, огоҳлантирувчи ва уммийларга ҳимоя қўрғони қилиб юбордик. Сен бандам ва Расулимдирсан. Сени Мутаваккил деб номладим. Бадхулқ ҳам, қўпол ҳам, бозорларда шовқин солувчи ҳам эмассан. У ёмонликни ёмонлик ила қайтармас, лекин афв қилур, кечирур. Аллоҳ у ила қинғир миллатни, «Лаа илааҳа Иллаллоҳу», дейишлари, у ила кўр кўзларни, кар қулоқларни ва берк қалбларни очиши ила тўғриламагунча уни қабз қилмас». Бухорий ривоят қилган. Жобир розияллоҳу анҳудан ривоят қилинади: «Расулуллоҳ соллаллоҳу алайҳи васалламдан бирор нарсани сўралганда, ҳеч қачон «йўқ» демаганлар». Анас розияллоҳу анҳудан ривоят қилинади: «Бир одам Набий соллаллоҳу алайҳи васалламдан икки тоғ ораси тўлган қўйларни сўради. Бас, унга ўшаларни бердилар. У ўз қавми ҳузурига бориб: «Эй қавмим, мусулмон бўлинглар! Аллоҳга қасамки, Муҳаммад кўп ато берар экан. Фақирликдан қўрқмас экан», – деди». Анас: «Киши фақат дунё учун мусулмон бўлмайди. Балки дунё ва ундаги барча нарсалардан кўра Ислом унга маҳбуброқ бўлгандагина мусулмон бўлади», – деди». Бу ривоятда ўз қавмини мусулмон бўлишга чорлаётган одам Набий соллаллоҳу алайҳи васалламдан қўй олгани учун эмас, у Зотнинг камбағалликдан қўрқмай, шунча қўйни бир одамга бериб юборганликларини Набийлик мўъжизаси билиб мусулмон бўлган эди. Сафвон ибн Умайя розияллоҳу анҳу айтади: «Аллоҳга қасамки, Расулуллоҳ соллаллоҳу алайҳи васаллам Ҳунайнда менга атони берганларича бердилар. Олдин у Зот мен учун одамларнинг энг ёмони эдилар. Ато беравериб, мен учун одамларнинг энг маҳбуби бўлиб қолдилар». Ушбу учовини Муслим ривоят қилган. Анас розияллоҳу анҳудан ривоят қилинади: «Расулуллоҳ соллаллоҳу алайҳи васаллам одамларнинг энг гўзали, одамларнинг энг сахийси, одамларнинг энг шижоатлиси эдилар. Бир кеча аҳли Мадина қаттиқ даҳшатга тушдилар. Одамлар овоз чиққан томон юра бошладилар. Набий соллаллоҳу алайҳи васаллам уларнинг олдидан чиқдилар. Ўша томондан қайтиб келаётган эканлар. Ул Зот улардан олдин овоз чиққан томонга борган эканлар. Ул Зот Абу Толҳанинг эгарсиз отини миниб, бўйниларига қилич осиб олган эканлар. Ул Зот: «Қўрқманглар! Қўрқманглар!» дедилар». Икки Шайх ривоят қилишган. Яна ўша кишидан ривоят қилинади: «Набий соллаллоҳу алайҳи васаллам Мадинага келганларида Абу Толҳа менинг қўлимдан ушлаб Расулуллоҳ соллаллоҳу алайҳи васалламнинг ҳузурларига олиб борди ва: «Ё Расулуллоҳ, албатта, Анас жуда хушёр бола, сизга хизмат қилсин», – деди. Бас, у Зотга сафарда ҳам, ҳазарда ҳам ўн йил хизмат қилдим. Аллоҳга қасамки, қилган нарсамни, нима учун буни қилдинг, демадилар. Қилмаган нарсамни, нима учун буни қилмадинг, демадилар». Тўртовлари ривоят қилишган. Яна ўша кишидан ривоят қилинади: «Расулуллоҳ соллаллоҳу алайҳи васаллам одамларнинг энг яхши хулқлиси эдилар. Бир куни мени бир ҳожат учун юбордилар. Мен: «Аллоҳга қасамки, бормайман», – дедим. Ичимда, Расулуллоҳ соллаллоҳу алайҳи васаллам амр қилган нарса учун бораман, дедим-да, чиқдим. Бозорда ўйнаётган болалар олдидан ўтаётиб туриб қолибман. Бир вақт, Расулуллоҳ соллаллоҳу алайҳи васаллам орқамдан бўйнимни тутиб турибдилар. Мен у Зотга назар солдим. Ул Зот: «Эй Унайс, мен амр қилган жойга бордингми?» – дедилар. Мен: «Ҳа! Мен бораман. Ё Расулуллоҳ», – дедим ва юриб кетдим». Муслим ва Абу Довуд ривоят қилишган. Яна ўша кишидан ривоят қилинади: «Расулуллоҳ соллаллоҳу алайҳи васалламдан кўра аҳли аёлга меҳрибонроқ бирортани кўрмадим. Иброҳим Мадинанинг четида эмизилар эди. Ул Зот ўша томон борардилар. Биз ҳам у Зот билан борардик. Ул Зот уйга кирганларида тутунга тўлган бўларди. Чунки унинг сут отаси темирчи эди. Бас, у Зот уни олиб, ўпиб, яна қайтариб берар эдилар. Иброҳим вафот этганида Расулуллоҳ соллаллоҳу алайҳи васаллам: «Албатта, Иброҳим ўғлимдир. У кўкракдалигида ўлди. Албатта, жаннатда икки эмизувчи уни эмизишни камолига етказурлар», – дедилар». Яна ўша кишидан ривоят қилинади: «Батаҳқиқ, Иброҳимни Расулуллоҳ соллаллоҳу алайҳи васалламнинг ҳузурларида жон таслим қилаётганида кўрдим. Ул Зотнинг икки кўзларидан ёш оқди ва: «Кўз ёш тўкур. Қалб маҳзун бўлур. Роббимиз рози бўладиган нарсадан бошқани айтмасмиз. Аллоҳга қасамки, Эй Иброҳим, биз сенинг учун маҳзунмиз»,– дедилар». Иккисини Тўртовлари ривоят қилишган. Яна ўша кишидан ривоят қилинади: «Расулуллоҳ соллаллоҳу алайҳи васалламнинг Анжаша исмли хушовоз сарбонлари бор эди. У завжаи мутоҳҳаралар бор туяларни етаклаб кетмоқда эди. Бас, у Зот унга:«Эй Анжаша, оҳиста юр. Биллурларни синдириб қўйма», – дедилар». Икки Шайх ривоят қилишган. Яна ўша кишидан ривоят қилинади: «Расулуллоҳ соллаллоҳу алайҳи васаллам Бомдод намозини ўқиганларидан кейин Мадинанинг хизматкорлари сувли идишларини олиб келар эдилар. Қайси идиш келтирилса, у Зот унга қўлларини солар эдилар. Баъзида совуқ тонгда ҳам келишарди. Ул Зот қўлларини солардилар». Одамлар табаррук учун ўз идишларидаги сувга Расулуллоҳ соллаллоҳу алайҳи васалламдан қўлларини солиб беришларини сўрар эдилар. Яна ўша кишидан ривоят қилинади: «Батаҳқиқ, сартарош Расулуллоҳ соллаллоҳу алайҳи васалламнинг сочларини олаётганини кўрдим. Саҳобалари у Зотни ўраб олишган эди. Бирор соч толаси тушса ҳам, бирор кишининг қўлига тушишини хоҳлар эдилар». Расулуллоҳ соллаллоҳу алайҳи васалламнинг фазллари улуғлигидан саҳобаи киромлар табарруклиги учун, сочларини ҳам ерга туширмай бўлиб олишар эдилар. Яна ўша кишидан ривоят қилинади: «Ақли бир оз бундайроқ аёл:«Ё Расулуллоҳ, сизда ҳожатим бор», деди. «Эй, Умму Фулон, қайси кўчадан юрасан? Сенинг ҳожатингни равон қилай», дедилар у Зот. Сўнгра у билан ҳожати чиққунча йўлда юриб кетдилар». Ушбу учовини Муслим ривоят қилган. Оиша розияллоҳу анҳодан ривоят қилинади: «Расулуллоҳ соллаллоҳу алайҳи васаллам икки ишдан бирини ихтиёр қиладиган бўлсалар, улардан бири бошқасидан енгилроқ бўлса, агар гуноҳ бўлмаса, албатта, енгилини ихтиёр қилар эдилар. Агар гуноҳ бўлса, ундан энг узоқдаги одам бўлар эдилар. Расулуллоҳ соллаллоҳу алайҳи васаллам ўзлари учун интиқом олган эмаслар. Илло, Аллоҳ азза ва жалланинг ҳурмати поймол қилинсагина, (интиқом) олардилар». Учовлари ривоят қилишган. Яна ўша кишидан ривоят қилинади: «Расулуллоҳ соллаллоҳу алайҳи васаллам қўллари билан ҳеч нарсани – аёлни ҳам, ходимни ҳам урмаганлар. Илло, Аллоҳнинг йўлида жиҳод қилганларидагина урганлар. Ул Зотга бирор нарса етган бўлса, унинг соҳибидан интиқом олмаганлар. Илло, Аллоҳ ҳаром қилган нарсалар поймол қилинсагина, Аллоҳ азза ва жалла учунгина интиқом олганлар». Муслим ва Абу Довуд ривоят қилишган. Яна ўша кишидан ривоят қилинади: «Расулуллоҳ соллаллоҳу алайҳи васаллам бир ишни қилиб, унда енгилликка рухсат бердилар. Бу у Зотнинг саҳобаларидан баъзи кишиларга етганда, уларга ёқмади ва ундан ўзларини олиб қочдилар. Ўша иш у Зотга етганда, хутба қилдилар: «Кишиларга нима бўлдики, уларга мен енгилликка рухсат берган иш етганда, уни ёқтирмай, ўзларини олиб қочурлар?! Аллоҳга қасамки, албатта, мен уларнинг ичида Аллоҳни энг кўп билувчилариман ва У Зотдан энг кўп қўрқувчилариман», дедилар». Муслим ривоят қилган.


ЎзА - Одамлар бугунидан мамнун бўлиб, эртанги кунига ишонч билан яшаши керак\n03.06.2019 Чоп этиш версияси\nОдамлар бугунидан мамнун бўлиб, эртанги кунига ишонч билан яшаши керак\nНурафшон шаҳрида 3 июнь куни Ўзбекистон Республикаси Президенти Шавкат Мирзиёев раислигида Тошкент вилояти фаоллари, ҳокимлар ва секторлар раҳбарлари, вазирлик ва идоралар мутасаддилари иштирокида йиғилиш бўлиб ўтди.\nДавлатимиз раҳбари ўзи бевосита жойларга бориб, раҳбарларни юбориб, энг долзарб масалалар ҳал қилинаётгани, ҳамма жойда ўзгариш бўлаётгани, лекин Тошкент вилояти "уйғонмаётгани"ни таъкидлади.\nВақт шиддат билан ўтяпти. Ҳар бир кун, ҳар бир дақиқа ғанимат. Биз сиёсатни белгилаб, янги-янги имкониятлар яратяпмиз. Мутасаддилар қаттиқ талаб қилиб, қуйи тизимдаги раҳбарлар жон куйдириб ишлаб, натижани таъминлаши керак. Одамлар қуруқ гапни кўтармайди. Тошкент вилоятида эса жонланиш кузатилмаяпти. Қани рақобат, қани илм, қани натижа, қани ташаббус, дея мурожаат қилди Шавкат Мирзиёев йиғилиш иштирокчиларига.\nКатта иқтисодий салоҳият мавжуд бўлатуриб, вилоятдаги резерв ва имкониятлар тўлиқ ишга солинмаётгани, саноат соҳаси ҳанузгача бир нечта йирик корхона билан чекланиб қолаётгани кўрсатиб ўтилди. Бўка, Пскент, Паркент, Оҳангарон, Бекобод, Қуйи Чирчиқ, Оққўрғон ва Чиноз туманларида саноат ривожи кўрсаткичлари пастлигича қолмоқда. Қуйи Чирчиқ, Бекобод, Оҳангарон, Пскент ва Бўка туманларида аҳоли жон бошига хизмат кўрсатиш ҳажми мамлакат бўйича ўртача кўрсаткичдан 2-3 баробар кам.\nЙиғилишда тадбиркорлик ва қишлоқ хўжалиги, бандлик, ижтимоий шароитларга доир долзарб масалалар муҳокама қилинди.\nПрезидент Тошкент вилояти иқтисодиётини ривожлантириш, янги корхоналар ва иш ўринлари яратиш бўйича муҳим вазифаларни белгилаб берди.\n2019-2020 йиллар учун умумий қиймати 39 триллион 833 миллиард сўмга тенг 784 инвестиция лойиҳасидан иборат янги ҳудудий дастур шакллантирилгани қайд этилди. Уларнинг 15 таси давлат аҳамиятига эга йирик лойиҳа бўлса, 769 таси хусусий бизнес ва инвесторлар иштирокида амалга оширилади.\nРўйхатдан ўтган кичик бизнес субъектларининг 17 фоизи ишламаётгани, Ангрен шаҳри ва Чиноз туманида бу кўрсаткич 30-33 фоизга чиқиб кетгани танқид қилинди. Уларнинг фаолиятини тиклаш, ўз бизнесини бошламоқчи бўлган оилаларга «Ҳар бир оила – тадбиркор» дастури доирасида жорий йилда 350 миллиард сўм миқдорида имтиёзли кредитлар ажратиш бўйича топшириқ берилди. Талаб бўлса, яна қўшимча маблағ ажратилади.\nНима учун оилавий тадбиркорлик, уйларда паррандачилик, чорвачилик, томорқачилик бўлсин, деяпмиз? Одамларнинг даромади ошиши, тўлов қобилияти юқори бўлиши керак, деди давлатимиз раҳбари.\n“Ангрен” эркин иқтисодий зонасида 470 гектар ва “Бўстонлиқ-фарм” зонасида 20 гектар майдон ҳанузгача лойиҳалар билан тўлдирилмаган. Шу сабабли “Ангрен” эркин иқтисодий зонаси Жанубий Кореянинг “Инчон” эркин иқтисодий зонасига ишончли бошқарувга берилгани маълум қилинди.\nИнвестициялар ва ташқи савдо вазирлиги, вилоят ҳокимининг инвестициялар бўйича ўринбосарига вилоятдаги 20-30 тадбиркорни танлаб, Корея Республикасига хизмат сафарини ташкил этиш вазифаси топширилди. Тадбиркорлар “Инчон” эркин иқтисодий зонаси фаолияти билан бевосита танишади.\nДавлатимиз раҳбари Тошкент вилоятидаги ижтимоий ва коммунал соҳаларга оид масалаларга алоҳида эътибор қаратди.\nВилоятда аҳолининг атиги 64 фоизи марказлашган ичимлик суви билан таъминлангани жиддий муаммо. Бу – ҳисобот кўрсаткичи. Амалда бу рақам 40-50 фоиз. Бўка, Қуйи Чирчиқ, Ўрта Чирчиқ, Юқори Чирчиқ туманлари ва Нурафшон шаҳрида 30 фоизга ҳам бормайди. Шундай шароитда раҳбарлар қандай қилиб кабинетда хотиржам ўтиради, деди Шавкат Мирзиёев.\nБу муаммони ҳал этиш мақсадида жорий йилда 440 километр ичимлик суви тармоқлари ва 301 та сув иншоотида қурилиш-таъмирлаш ишларини бажариш режалаштирилган. Осиё тараққиёт банки иштирокидаги 144 миллион долларлик ушбу лойиҳанинг биринчи босқичи доирасида қурилиш ишлари бошлаб юборилган.\nВилоятда долзарб бўлган яна бир муаммо экология билан боғлиқ. Тошкент шаҳридаги маиший чиқиндилар ташланадиган Оҳангарон туманидаги полигон 98 фоизга тўлган. Уни ёпиб, янгисини қуриш керак. Бу тозалик, аҳоли саломатлигини таъминлаш учун муҳим аҳамиятга эга, деди давлатимиз раҳбари.\nИчимлик суви, оқова тизими объектлари билан бирга умумий ўрта таълим ва соғлиқни сақлаш, автомобиль йўллари билан боғлиқ муаммоларни тезкор ҳал қилиш бўйича топшириқлар берилди. Бунинг учун қўйимча равишда 1 триллион 100 миллиард сўм маблағ ажратилиши маълум қилинди.\nПрезидентимиз Нурафшон шаҳрида бош режа асосида амалга оширилаётган бунёдкорлик лойиҳалари билан танишди.\nБу шаҳар 2017 йили Тошкент вилояти маъмурий марказига айлантирилиб, масъул идора ва ташкилотлар шу ерга кўчирилди, уларга зарур шарт-шароит яратилмоқда. Ўтган йили шаҳарнинг бош режаси ишлаб чиқилди.\nЯнги маъмурий марказда аҳоли учун барча шарт-шароитларни яратиш, инфратузилма ва коммуникацияларни янгилаш, пойтахтимизда бошланган бунёдкорлик жараёнини вилоят марказига ҳам кенг ёйиш мақсадида 246 гектар майдонда “Smart сity” қуриш лойиҳалаштирилмоқда.\nТўлиқ ақлли технологияларга асосланадиган ушбу "ақлли шаҳарча" уч босқичда барпо этилади. Биринчи босқичда жами 1792 квартирали тўққиз ва ўн икки қаватли уйлар қурилади. Янгидан қад ростлайдиган Нурафшон университети ёшларнинг замонавий касб-ҳунар эгаллашига замин яратса, ёпиқ спорт мажмуасида бадиий гимнастика, теннис, кураш ва қиличбозлик каби спорт турлари бўйича йирик мусобақалар ўтказилади.\nШавкат Мирзиёев яқинда пойтахтимиздаги Чилонзор туманининг Боғистон кўчасида қурилаётган 9 қаватли уйлар билан танишиш чоғида бундай турар жойларни вилоят марказларида ҳам барпо этиш зарурлигини таъкидлаган эди. Ушбу тавсия асосида Нурафшонда 21 та шундай уй қуриш бўйича лойиҳа ишлаб чиқилди. Шунингдек, 360 ўринли боғча, 1 минг 200 ўринли мактаб, маданий-маиший объектлар, дам олиш ҳудудлари барпо этилади.\nНурафшон мамлакатимизда шаҳарсозлик бўйича янги тажриба майдони бўлмоқда. Бу ердаги шарт-шароит, ижтимоий соҳа объектлари Тошкентдагидан кам бўлмаслиги, аксинча, рақобатлашадиган бўлиши керак. Албатта, бунинг учун ҳар бир лойиҳани пухта ишлаш, узоқни кўзлаб иш тутиш керак, деди давлатимиз раҳбари.\nНурафшонда канализация тармоғи умуман талабга жавоб бермас эди. Мавжуд тозалаш иншооти бутун шаҳарни қамраб ололмайди. Шу боис қурилиш давомида муҳандислик коммуникациялари бутунлай янгиланади.\nШаҳарнинг марказий Тошкент йўли кўчаси ҳам янгидан барпо этилмоқда. Кўча бўйидаги бир қаватли эски иморатлар ўрнида 7 ва 9 қаватли уйлар, сервис шохобчалари, саломатлик марказлари, гипермаркетлар қурилиши бошланган. Ҳар бир бино олдида автомобиль тўхташ жойлари бўлиши кўзда тутилган.\nТўрт полосали магистрал автомобиль йўли билан бирга ички йўл ҳам қуриляпти. Велосипед ва пиёдалар йўлакчаларига жой ажратилган. Ирригация тармоқлари учун янги турдаги ёпиқ лотоклар ўрнатилиб, кўча бўйлари кўкаламзорлаштирилмоқда.\nТошкент йўли кўчасида тирбандликнинг олдини олиш мақсадида шаҳарнинг кириш қисмидан “Smart сity” марказига борадиган янги 4 километрлик кўча қурилиши режалаштирилган.\nАйни пайтда аҳолини иш билан таъминлаш мақсадида замонавий ишлаб чиқариш корхоналари барпо этиш учун 100 гектарлик технопарк яратиш бўйича лойиҳа-смета ҳужжатлари ишлаб чиқилмоқда.\nПрезидентга вилоят аҳолисини ичимлик суви билан таъминлаш лойиҳалари ҳам тақдим қилинди. Давлатимиз раҳбарининг топшириқлари асосида 2022 йилга бориб, вилоят аҳолисининг ичимлик суви билан таъминланиш даражасини 92 фоизга етказиш имконини берадиган ушбу лойиҳалар учун халқаро молия институтларининг маблағлари жалб этилади.\nЎрта Чирчиқ туманидаги 50 гектар майдонда инновацион савдо мажмуаси қурилиши мўлжалланмоқда. Лойиҳа қиймати 50 миллион доллар бўлган мажмуада 5 мингта дўкон жойлашади, 10 мингдан зиёд иш ўрни яратилади. 2021 йилда ишга тушириладиган мажмуада ноозоқ-овқат маҳсулотлари, маиший товарлар, қурилиш материаллари савдоси йўлга қўйилади.\nШавкат Мирзиёев Тошкент вилояти мамлакатимизнинг муҳим логистика маркази эканини, йирик савдо ва хизмат кўрсатиш мажмуаларини қуришда ҳудуднинг шу имкониятини эътиборга олиш лозимлигини таъкидлади. Ҳар бир лойиҳани сифатли ва ўз муддатида амалга ошириш юзасидан топшириқлар берди.\nЗиёдулла ЖОНИБЕКОВ, Матназар ЭЛМУРОДОВ, ЎзА


“Ўзстандарт” агентлиги нуфузли халқаро анжуманга мезбонлик қилади\nДунё бизга, биз эса дунёга ўз бағримизни очдик.\nМуҳтарам Президентимиз томонидан олиб борилаётган эзгу сиёсат туфайли мамлакатимизда яқин қўшничилик муносабатлари тикланиб бормоқда. Энг муҳими дунёнинг ривожланган давлатлари билан ҳар томонлама дўстлик ришталари мустаҳкамланишига эришилмоқда.\nРеспубликамизнинг ижтимоий-иқтисодий ва маданий-маърифий соҳалари тараққиётида хорижий тажрибаларни ўрганиш ва мақбулларини амалиётда жорий этиш ижобий самара беради.\n“Ўзстандарт” агентлиги ҳам сўнгги йилларда кўплаб халқаро ташкилотлар билан дўстона ва манфаатли ҳамкорликни йўлга қўймоқда. Бундан кўзланган асосий мақсад, Стандартлаштириш, метрология ва сертификатлаштириш тизимларини жаҳон талабларига олиб чиқишдан иборат.\nЖорий йилнинг 25-29 июн кунлари “Ўзстандарт” агентлигининг ташаббуси билан Тошкент шаҳрида Давлатлараро Стандартлаштириш, метрология ва сертификатлаштириш бўйича кенгашнинг навбатдаги 53-сонли бўлиб ўтади.\nЙиғилиш доирасида стандартлаштириш, метрология ва мувофиқликни баҳолаш йўналишларнинг долзарб масалалари бўйича кенгашга аъзо давлатларнинг стандартлаштириш, метрология ва мувофиқликни баҳолаш бўйича миллий органларнинг раҳбарлари қатнашадилар.\nЖумладан, Стандартлаштириш бўйича халқаро ташкилоти (ISO), Халқаро электротехника комиссияси (IEC), Польша стандартлаштириш қўмитаси (PKN), Франция Стандартлаштириш Идораси (AFNOR), Туркия Акрредитация Идораси (TURKAK), Евро-Осиё давлатлари метрологик ташкилотлари ҳамкорлигининг ҳудудий метрологик ташкилоти (СOOMET) каби халқаро, минтақавий ва хориж ташкилотлари вакиллари ҳам иштирок этдилар.\nУшбу тадбир Ўзбекистон тарихида 1992 йилдан буён биринчи маротаба ўтказилмоқда.\nРеспубликамиз ҳаётида муҳим аҳамиятга эга бўлган мазкур тадбир ўзининг нуфузи ва долзарблиги билан аҳамиятлидир.


21 октябр 2021, Тошкент вақти: 10:22\nҲужжатли филмда қатнашганлар¸ Ўзбекистоннинг кейинги 20 йиллик тарихини Ислом Каримовнинг Муҳаммад Солиҳга қарши кураш тарихи дея баҳолаганлар.\n- Бу филмнинг Ўзбекистонда кўрсатилишидан ким манфаатдор бўлмаса¸ ўша қилган бўлади. Бу филмнинг кўрасатилишидан манфаатдор бўлмаган битта тараф бор. Бу ҳам бўлса ҳозирги мавжуд сиëсий режим. Бу ишда уларнинг қўли бор. Баъзи мутахассисларнинг фикрича¸ сунъий йўлдош орқали берилаëтган каналларга мудоҳала қилиш имконлари ҳозирги технология савиясида мавжуд. Биз аввал “Наҳотки Ўзбекистон режимининг қўли спутниккача таъсир қилади” деб ўйлаб ҳайрон қолдик. Аммо ҳақиқатан шундай имконлари бор экан¸ дейди Эрк лидери Муҳаммад Солиҳ.\n- Бўлиши мумкин. Масалан¸ 6000 ГегаГерц фарқи билан пастдан частота узатилади. Масалан¸ ердан 18 200 ГегаГерцли частота спутникка жўнатилса¸ спутникдан камайиб¸ 12 минг нечадир ГегаГерц бўлиб ерга қайтиб келади. Битта спутникка ернинг кўп нуқталаридан сигнал тарқатилади. Кейин спутник ердан бошқарилади. Унинг мотори бор. Ўша қабул қиладиган томон борку¸ масалан ер¸ ердан туриб диаметри 20 метр бўлган антенналардан спутникка бир хил частотада сигнал жўнатса¸ худди ўша жойдаги сигналлар йўқолади. Параллел жўнатса йўқолади. Бор шунақа нарса. Хуллас шунақа нарсани қилса бўлади. Балки қилишгандир. Оддий кичкина антенналарнинг диаметри 1¸85. Улар спутникка сигнал тарқатишга кичкиналик қилади. Телецентрларда диаметри катта бўлган антенналар бор. Мана шулардан туриб тарқатган бўлиши мумкин. Қибрай томонда Қозоғистонга чиқиб кетишда СНБ нинг иккита катта антеннаси бор. Шунақа жойлардан қилиш мумкин.\n- Ҳа¸ мумкин. Любой канални тўхтатиб қўйиш мумкин. Бир эмас¸ бир нечта канални тўхтатиб қўйиш мумкин.\n- Буни фақат катта антенна бор жойларда қилса бўлади. Кичкина антенналарнинг спутникни бузишга кучи етмайди. Спутникка кичкина сигнал келадида кичкина антенна билан. Унинг учун катта антеннадан жўнатиш керакда. Индивидуал одам қила олмайди буни¸ дейди сунъий йўлдошлар бўйича ўзбекистонлик бир мутахассис.\n- Албатта. Режимнинг қилган жиноятларининг бир парчаси кўрсатилган бу филмда. Шунингдек режимнинг¸ хусусан Ўзбекистон давлатини бугун бошқараëтган биринчи одамнинг шахсан 20 йил давомида қилган сиëсий хатолари ва сиëсий жиноятлари ҳақида гап бор. Буни ўзбек халқи албатта билиши керак эди. Аммо бу имкондан ҳозирча биз фойдалана олмадик. Лекин бу филмни ўзбек халқига етказиш учун қўлдан келган чораларни кўрамиз¸ дейди Муҳаммад Солиҳ.\n"Гарчи фильм ўзбек мухолифати лидери Муҳаммад Солиҳ ҳақида бўлса-да, унинг асосий ғояси – Марказий Осиё республикалари интеграциясидир. Фильмда Умумий Туркистон ғояси намояндалари Маҳмудхўжа Беҳбудий, Мустафо Чўқой, Муҳаммаджон Тинишбаев, Абдулҳамид Чўлпон фаолиятлари ҳақида ҳам сўз боради"¸ дейилади муаллифлар томонидан берилган қисқа изоҳда.\nШарҳларни кўринг (157)


«Huawei» букилувчи 5G-смартфонини Ўзбекистонда намойиш қилди...\n27.09.2019 14:39 0 2505\n«Huawei» — АКТ ҳафталикларининг доимий иштирокчиси. Компания бу йил ҳам ўз инновацион ечимларини АКТ-форум ҳамда ICTExpo 2019да тақдим этди. Хусусан, 5G-технологиялар ва уларнинг қўлланилиши, амалдаги АКТ-инфратузилмаларни замонавийлаштириш, «хавфсиз» ва «ақлли» шаҳарлар учун ечимлар, энг сўнгги моделдаги мобил қурилмалар.\nКўргазма кунлари «Ўзэкспомарказ»нинг Атриум зали компаниянинг ишланмалари ва ечимлари, мобил қурилмалари билан яқиндан танишиш майдонига айланди. Худди шу ерда қатор ахборот технологиялари — булутли ҳисоблашлар, улкан маълумотларни таҳлиллаш, сунъий интеллект ва нарсалар интернетини интеграциялаш асосида шаҳар инфратузилмасини бошқариш бўйича лойиҳа намойиш этилди.\nКомпания мутахассислари ўз стендларида 5G-технологиянинг чексиз имкониятлари ҳақида қимматли маълумотлар бериб, мижозларга хизмат кўрсатиш сифатини ошириш ва саноатни рақамли трансформациялашда 5G-тармоқларнинг аҳамияти ўта юқорилигига урғу беришди.\nНамойишлар зонасида тақдим этилган мобил қурилмалар орасида компаниянинг энг сўнгги ишланмаси — ўзгача дизайндаги, букилувчи «Mate X» смартфони кўпчиликда қизиқиш уйғотди.\n— Ушбу смартфон 2019 йилнинг март ойида Барселонадаги MWC кўргазмасида илк маротаба тақдим этилганди, — деди Huawei компанияси тренинг менежери Хислат Сайфуллаев. — Ҳозирча сотувга чиқарилгани йўқ, шу пайтгача 20та прототипи ишлаб чиқарилган. Шулардан бири махсус Ўзбекистонга олиб келинди ва намойиш этилди. Афзалликлари нимада? Очилиб-ёпилувчи экрани 8 дюймли OLED-дисплейдан иборат, 40, 16 ва 8 мегапикселли учта камераси бор. Корпуси алюминийдан тайёрланган, бармоқ изи сканерига эга. 5G-тармоқларда ишлайди, процессори ҳам компаниянинг ўз маҳсулоти: Huawei Balong 5000. Аккумулятори — 4 500 мАс, ярим соатда 85 фоизгача қувват олади. Смартфон икки ойларда жаҳон бозорларига чиқарилиши кутилмоқда.\nHuawei Huawei Mate X ICTEXPO\nКоронавирус 17/03, 09:29\nАКТ вазирлиги коронавируснинг олдини олиш бўйича Хитой компанияси билан ҳамкорлик қилмоқда\nТехнология 26/09, 16:47\nБош вазир Абдулла Арипов ва БАА вазири Муҳаммад бин Абдуллоҳ ал-Қарқовий «ICTEXPO» кўргазмасида (фото)\nТошкент «ўзини яккалаш режими»га ўтди (фото)\n«Касалликка чалинганлар республикамизнинг барча ҳудудларидан аниқланган» – Нурмат Отабеков\nФВВ Самарқанддаги сув тошқини оқибатлари ҳақида маълум қилди\n#об-ҳаво - 457